Penglibatan masyarakat promosi pelancongan penting – Nancy

LONG TENGOA: Penglibatan masyarakat setempat dalam mempromosi tempat menarik ke kawasan masing-masing adalah sangat penting kata Menteri Pelancongan, Seni dan Budaya Malaysia Dato’ Sri Nancy Syukri.

Beliau berkata pihaknya akan membantu melalui program bimbingan dan kursus kepada penduduk terlibat dalam sektor pelancongan.

Ia bagi membolehkan penduduk terlibat mampu memberikan penerangan dan mengetahui secara terperinci mengenai produk di kawasan mereka.

Nancy melaksanakan perasmian Pusat Kebudayaan Kaum Tagal di kampung Long Tengoa Trusan semalam turut melahirkan rasa gembira dengan maklumat baharu membabitkan etnik kaum Tagal yang hanya terdapat di Lawas.

Katanya, budaya masyarakat Tagal itu perlu dipelihara kerana ia mempunyai keunikan yang berupaya menarik kehadiran pelancong untuk mengunjungi Kampung Long Tengoa.

“Sarawak kaya dengan kepelbagaian kaum etnik yang mempunyai aneka budaya berbeza.

Ini adalah kekuatan yang kita miliki dan boleh meransang kepada pertumbuhan dalam sektor pelancongan domestik,” katanya.

Tamabah Nancy, keupayaan anak tempatan dalam menceritakan keunikan, sejarah dan keistimewaan kawasan mereka perlu digilap untuk menarik pelancong domestik ini.

Malahan generasi muda yang mempunyai kemahiran teknologi maklumat boleh menggunakan platform media sosial untuk mempromosi kawasan mereka.

Pada majlis berkenaan Nancy turut mengumumkan peruntukan RM20 ribu untuk memulihara kebudayaan Tagal yang unik.

Sementara itu, kerajaan Pusat dibawah Perikatan Nasional (PN) akan terus mempergiatkan usaha membawa pembangunan ke Sarawak da negeri-negeri lain di Malaysia.

Ini kerana selama 22 bulan, Sarawak sering dipandang sepi oleh kerajaan Persekutuan terdahulu dibawah Pakatan Harapan (PH).

Oleh Adeng Edrus

See author's posts


Blue Ring Hole produk pelancongan baharu negara

LUBANG Biru (Blue Hole) ditemui di Terumbu Tingkayu oleh sekumpulan penyelam skuba di Teluk Darvel.• Foto Bernama

LAHAD DATU: Kementerian Pelancongan, Seni dan Budaya (MOTAC) mengenal pasti tapak selaman skuba yang ikonik dikenali sebagai Blue Ring Hole di Terumbu Tingkayu, Teluk Darvel di sini sebagai produk pelancongan baharu negara.

Menterinya Datuk Seri Nancy Shukri berkata, difahamkan hanya terdapat 10 tapak Blue Hole di seluruh dunia dengan masing-masing mempunyai satu struktur lubang biru, tetapi di Lahad Datu ia lebih menarik kerana Blue Ring Hole ditemukan dengan dua struktur lubang biru.

“Lawatan saya ke Blue Ring Hole hari ini, dari MOTAC kami membantu untuk mempromosikan produk pelancongan baharu, selepas kita beransur pulih dari Covid-19 kita mencari produk baharu untuk negara kita,” katanya kepada pemberita di sini semalam.

Blue Ring Hole yang dikenali sebagai Takat Tenggiri dalam kalangan nelayan tempatan itu, terletak kira-kira 20 kilometer dari Bandar Lahad Datu dan mengambil masa 30 minit untuk ke lokasi menggunakan bot laju.

Dalam pada itu Nancy berkata banyak aktiviti pelancongan yang boleh dilakukan di tempat berkenaan termasuk aktiviti selaman skuba dan selam snorkel.

“Pelancong domestik atau antarabangsa yang mahu menikmati percutian berbeza yang jauh dari bandar, boleh ke sini,” katanya.

Sementara itu, beliau berkata pihaknya melihat banyak produk pelancongan di Sabah yang boleh dipromosikan termasuk aspek seni dan kebudayaan.

“Masih belum banyak diketengahkan dan saya percaya seni, budaya dan warisan penduduk Sabah ini mampu menjadi produk pelancongan yang akan mengiringi produk pelancongan fizikal yang ada, misalnya produk makanan,” katanya.

Menurutnya, penduduk tempatan perlu mengambil peluang untuk bersama kerajaan bagi mengetengahkan produk yang boleh menjana pendapatan komuniti serta negara.

Nancy berkata, MOTAC komited memastikan usaha membangunkan semula industri pelancongan agar berada di landasan betul dan dapat dicapai dalam jangka waktu ditetapkan. – Bernama

See author's posts


Dungai Inyang warisi seni tenunan Karap

Tinggal di bandar bukanlah alasan ataupun penghalang bagi kita untuk mempelajari kraf tangan tradisional.

Malahan ia seharusnya dipergiat lagi bagi memastikan warisan turun-temurun daripada nenek moyang tidak luput ditelan zaman.

Sarawak merupakan salah satu negeri yang penuh dengan hasil kraf tangan tradisional ekoran kepelbagaian kaum dan etnik

Salah satu yang tidak asing di mata luar adalah kemahiran kaum wanita Iban dalam seni pembuatan tekstil terutama teknik tenunan karap.

Dungai Inyang, 42, seorang suri rumah sepenuh masa yang sentiasa mencari aktiviti-aktiviti berfaedah bagi mengisi masa lapang kini sedang aktif mempelajari teknik tenunan karap sekali gus menghasilkan kain tenunan sendiri.

“Sebagai suri rumah yang tinggal di bandar, saya mempunyai banyak masa lapang lebih-lebih lagi disebabkan keadaan Covid-19 sekarang ini dan kebanyakan anak-anak saya sudah besar serta bekerja.

“Jadi, bagi mengurangkan rasa bosan, saya banyak melakukan aktiviti seperti berkebun, menghasilkan rantai manik dan sebagainya.

“Tapi, buat masa ini, saya sedang sibuk menghasilkan kain tenun menggunakan teknik tenunan karap,” katanya ketika ditemui Utusan Sarawak baru-baru ini.

Dungai memberitahu, dia mendapat tunjuk ajar daripada seorang warga emas bernama Sudan Ruma yang sememangnya dikenali sebagai pakar tenunan karap di Bintulu.

“Sebelum ini, semasa keadaan (Covid-19) tidak begitu teruk, saya sering pergi ke rumah guru saya untuk melihat sendiri bagaimana beliau menghasilkan tenun karap.

“Jadi, cara beliau mengajar adalah dengan menunjukkan kepada kami di depan mata dan kami sebagai pelajar akan mempraktikkan sendiri di rumah,” jelasnya.

Selain itu, menurut Dungai, penting bagi pembuat untuk mempunyai peralatan yang diperlukan dalam penghasilan tekstil itu.

“Saya kurang pasti apa yang orang lain gunakan, tapi kebanyakan peralatan yang saya miliki adalah daripada nenek moyang saya.

“Dan setiap peralatan yang digunakan pula amat penting, jadi memang perlu wajib ada,” ujarnya.

Setakat ini, Dungai mempunyai dua produk tenunan karap yang sudah siap dan kini dalam proses menghasilkan satu lagi kain tenun itu.

“Berbanding orang lain, saya rasa masa yang saya gunakan untuk menyiapkan kain tenun ini mungkin agak lama kerana biasalah kalau masih dalam proses belajar.

“Tapi, itu tidak menjadi masalah kerana apa yang penting adalah kita mahu belajar dan dapat memastikan kemahiran ini terus hidup,” ujarnya lagi.

Oleh CAROLYNE UTIH

See author's posts


Tidak sabar beraksi…

PENGUMUMAN Menteri Belia dan Sukan Malaysia, Datuk Seri Reezal Merican Naina Merican membenarkan semua pasukan Liga Malaysia (Liga M) menyambung semula sesi latihan bermula 15 Jun ini jelas melegakan ramai pihak.

Dua bintang berpengalaman skuad Kuching FA iaitu Joseph Kallang Tie dan ketua pasukan, Rafiezan Razali antara yang turut teruja menanti detik berkenaan.

Ia sekali gus diharapkan akan dapat bertemu semula dengan rakan-rakan serta jurulatih selain meningkatkan kembali prestasi selepas lebih tiga bulan hanya berlatih pada skala terhad di kediaman masing-masing.

“Cukup lega sebaik mengetahui pengumuman Menteri Belia dan Sukan Malaysia, Datuk Seri Reezal Merican Naina Merican membenarkan semua pasukan Liga Malaysia (Liga M) memulakan latihan bermula 15 Jun ini.

“Dan rasanya tidak sabar untuk kembali bersama rakan-rakan setelah lebih tiga bulan tidak melakasana tugas sebagai biasa ekoran Perintah Kawalan Pergerakan (PKP) yang bermula 18 Mac lalu,” ujar Joseph ketika mengulas perkara tersebut.

Kataya, beliau percaya rakan sepasukan turut merindui akan situasi untuk bersama-sama berlatih di padang.

Rafiezan Razali pula gembira sebaik mendengar berita berkenaan beberapa hari lalu.

“Setakat ini kami belum dimaklumkan oleh pihak pengurusan Kuching FA berhubung tarikh sebenar untuk turun berlatih di padang.

“Apa pun, ia satu berita mengembirakan walaupun hanya untuk tujuan latihan sahaja,” jelas Rafiezan.

Belia mengakui tiada masalah untuknya bersama rakan-rakan dalam pasukan mematuhi prosedur operasi standard (SOP) yang perlu diikuti sepanjang latihan dijalankan kelak.

Oleh Faizal Bujang

See author's posts


82 MAUT, 110 CEDERA BANGKIT KEMARAHAN IRAQ

BAGHDAD: Warga Iraq pada Ahad menuntut para pegawai dipecat setelah sekurang-kurangnya 82 orang meninggal dunia dan 110 cedera dalam kebakaran di sebuah hospital Covid-19, di sebuah negara dengan infrastruktur kesihatan yang sudah lama usang.

Kebakaran di hospital Ibn al-Khatib di Baghdad bermula dengan letupan yang disebabkan oleh “kesalahan dalam penyimpanan silinder oksigen”, kata sumber perubatan kepada AFP.

Api merebak dengan cepat di beberapa tingkat di tengah malam, kerana puluhan saudara-mara berada di sisi katil dari 30 pesakit di unit rawatan intensif hospital di mana kebanyakan kes Covid-19 yang teruk dirawat, kata sumber perubatan.

“Rumah sakit tidak memiliki sistem perlindungan kebakaran dan siling palsu memungkinkan api menyebar ke produk yang sangat mudah terbakar,” kata pertahanan awam.

“Sebilangan besar mangsa mati kerana terpaksa dipindahkan dan dikeluarkan dari ventilator, sementara yang lain tercekik oleh asap,” tambahnya.

Sumber perubatan dan keselamatan memberitahu AFP bahawa 82 orang terbunuh dan 110 yang lain cedera dalam kebakaran itu.

Pertahanan awam mengatakan anggotanya “menyelamatkan 90 orang daripada 120 pesakit dan saudara mereka”.

Hospital-hospital Iraq telah hancur oleh konflik selama bertahun-tahun dan pelaburan yang buruk, dengan kekurangan ubat-ubatan dan tempat tidur hospital.

Kejadian itu mencetuskan kemarahan di media sosial dan Perdana Menteri Mustafa al-Khademi meminta penyelidikan atas penyebab kebakaran itu, dan menyatakan tiga hari berkabung nasional.

Selepas fajar, puluhan silinder oksigen tinggi yang telah dipindahkan dapat dilihat berbaris di luar bangunan, di samping gurney dan serpihan yang tersebar, kata sebuah gambar AFP.

Video di media sosial menunjukkan anggota bomba berusaha memadamkan api ketika pesakit dan saudara mereka cuba melarikan diri dari bangunan.

Amir, 35, mengatakan kepada AFP bahawa dia “menyelamatkan saudara-saudaranya yang berada di hospital oleh kulit giginya”.

“Orang-orang itulah yang mengeluarkan luka.”

KECUAIAN

Lebih dari 200 pesakit diselamatkan, menurut kementerian kesihatan, yang berjanji untuk melepaskan sejumlah korban tewas dan cedera kemudian.

Kebakaran yang menurut beberapa sumber disebabkan oleh kelalaian yang sering dikaitkan dengan korupsi endemik di Iraq menimbulkan kemarahan di media sosial, dengan hashtag menuntut menteri kesihatan dipecat menjadi tren di Twitter.

Gabenor Baghdad Mohammed Jaber meminta kementerian kesehatan “untuk membentuk sebuah komisi siasatan agar mereka yang tidak melakukan pekerjaan mereka dibawa ke pengadilan”.

Dalam satu pernyataan, suruhanjaya hak asasi manusia pemerintah mengatakan kejadian itu adalah “kejahatan terhadap pesakit yang keletihan oleh Covid-19 yang menyerahkan nyawa mereka di tangan kementerian kesihatan dan institusi-institusinya dan bukannya dirawat, binasa”.

Suruhanjaya itu meminta perdana menteri memecat Menteri Kesihatan Hassan al-Tamimi dan “membawanya ke muka pengadilan”.

Kadhemi bertindak balas dengan menyerukan “penyelidikan” yang menggemakan Presiden Barham Saleh dan ketua parlimen Mohammed al-Halbousi – dan mengatakan dia mahukan hasil “dalam 24 jam”.

Perdana menteri juga menggantung pengarah kesihatan untuk sektor timur Baghdad dan ketua Ibn al-Khatib, serta ketua pasukan keselamatan dan penyelenggaraan teknikal hospital.

Mereka disoal siasat dan tidak ada, kata Kadhemi, yang akan dibebaskan “sehingga mereka yang telah melakukan kesalahan dibawa ke muka pengadilan”.

PEMASANGAN KES KORONAVIRUS

Wakil tertinggi PBB di Iraq, Jeanine Hennis-Plasschaert, menyatakan “terkejut” dengan tragedi itu dan meminta “langkah perlindungan yang lebih kuat untuk memastikan bahawa bencana seperti itu tidak dapat berulang.”

Pada Rabu, jumlah kes Covid-19 di Iraq melebihi satu juta, yang paling tinggi dari mana-mana negara Arab.

Kementerian kesihatan telah mencatatkan lebih dari 15.000 kematian sejak jangkitan pertama di negara ini dilaporkan pada Februari 2020, dan telah melakukan sekitar 40.000 ujian setiap hari dari populasi 40 juta.

Daripada pergi ke hospital yang sesak atau kehancuran, pesakit yang mampu membelinya sering memasang tangki oksigen untuk digunakan di rumah.

Iraq melancarkan kempen vaksinasi bulan lalu dan telah menerima hampir 650,000 dos vaksin yang berlainan yang kebanyakannya melalui sumbangan atau melalui program Covax.

Kira-kira 300,000 orang telah menerima sekurang-kurangnya satu dos pada hari Rabu, kata kementerian itu.

Pihak berkuasa kesihatan telah menghadapi pertempuran berat untuk meyakinkan rakyat Iraq untuk mendapatkan vaksin, dalam menghadapi keraguan yang meluas terhadap tusukan dan keengganan orang ramai untuk memakai topeng sejak awal wabak ini. – AFP

See author's posts


Bekas pengurus besar kanan direman

SHAH ALAM: Seorang bekas pengurus besar kanan sebuah syarikat pembekal simen direman dua hari bagi membantu siasatan berhubung dakwaan meminta dan menerima suapan berkaitan pemberian kontrak.

Perintah reman itu dikeluarkan oleh Majistret Norliza Hussin semalam bagi membolehkan siasatan dijalankan mengikut Seksyen 16a(A) Akta Suruhanjaya Pencegahan Rasuah Malaysia (SPRM).

Lelaki berumur 48 tahun itu ditahan di pejabat SPRM di sini Selasa lepas.

Suspek dikatakan meminta dan menerima suapan berjumlah RM332,000 daripada dua syarikat berkaitan pengangkutan dan pembuat campuran simen untuk pembinaan sebagai balasan bagi meneruskan pemberian kontrak pembekalan bahan itu kepada kedua-dua syarikat tersebut antara 2017 hingga 2019. — Bernama

See author's posts


NI teruskan pelan pembesaran kilang di Pulau Pinang

GEORGE TOWN: NI, penyedia platform berkaitan perisian yang membantu memacu pembangunan serta prestasi ujian automasi dan sistem pengukuran automasi, akan meneruskan projek pengembangannya di Pulau Pinang walaupun berdepan krisis Covid-19.

Pada 9 Jun lepas, NI yang dikenali sebagai National Instruments sebelum ini, telah mengumumkan bahawa perolehannya bagi suku kedua 2020 dijangkakan merosot sebanyak sembilan peratus tahun ke tahun.

Bagaimanapun, Naib Presiden Pembuatan Asia Pasifik merangkap Pengarah Urusan NI Malaysia P. Rajesh, yakin syarikat itu mampu pulih daripada krisis tersebut.

“Keadaan Covid-19 itu adalah sesuatu yang tidak dijangkakan dan akan terus berkembang. Walaupun landskap perniagaan masih dipengaruhi oleh keadaan yang tidak menentu, kami sebaliknya sentiasa bersedia untuk menguruskan cabaran berkenaan.

“Malah, menerusi langkah yang telah dilaksanakan, kami yakin dapat keluar daripada krisis ini dengan lebih kukuh,” katanya kepada Bernama, baru-baru ini.

Beliau berkata NI juga terbukti berjaya memenuhi komitmen untuk kalangan pelanggannya di peringkat global ketika tempoh Perintah Kawalan Pergerakan (PKP).

“Kami sentiasa meneliti dan mempertingkat cara perniagaan – daripada mengubah model operasi kepada penyusunan semula peranan dengan hasrat menjadi lebih berpaksikan pelanggan serta menetapkan landasan bagi tujuan pertumbuhan,” katanya.

Bulan lepas, syarikat tersebut melancarkan logo dan identiti visualnya yang baharu, menambah baik pengalaman digital dan kempen jenama terkini – ‘Engineer Ambitiously’ dalam usaha memperkukuh kedudukannya untuk menghubungkan penduduk, idea dan teknologi bagi memajukan dunia.

Bagi tahun ini, NI akan memperbesar kilang pengeluarannya seluas 24 hektar di kawasan bersebelahan kilang sedia ada.

Menurut Rajesh, kerja-kerja membabitkan kilang baharu itu dijangka bermula menjelang akhir 2020 dan siap dalam masa 18 bulan.

Projek terbaharu itu akan menelan kos kira-kira RM30 juta (US$7 juta) yang ditampung oleh dana daripada pelaburan yang telah diumumkan pada tahun lepas.

Beliau berkata pengembangan itu akan mewujudkan kira-kira 250 pekerjaan dalam perkhidmatan penyelidikan dan pembangunan, pembuatan serta perkongsian perkhidmatan.

“Walaupun dalam keadaan kelembapan ekonomi pada masa ini, NI terus melaksanakan pelan pengembangan dan pengambilan pekerjanya di Malaysia,” katanya.

NI berpangkalan di Austin, Texas dan mempunyai kira-kira 1,000 kakitangan di Pulau Pinang dengan lebih 70 peratus daripadanya terbabit dalam jawatan pengurusan, teknikal dan penyeliaan.

Pada 2019, syarikat berkenaan mencatatkan hasil berjumlah hampir US$1.35 bilion.- Bernama

See author's posts


Thailand belum buka pintu untuk pelancong asing

BANGKOK: Model Phuket yang diwujudkan untuk menyambut pelancong asing tidak akan dilaksanakan dalam waktu terdekat, sebaliknya rakyat Thailand digesa bercuti untuk membantu merancakkan kembali ekonomi tempatan, lapor agensi berita Thailand (TNA).

Jurucakap kerajaan Traisulee Traisoranakul berkata projek itu yang dirancang sebagai panduan dalam menyambut pelancong asing masih dibincangkan dengan terperinci.

Banyak faktor perlu dipertimbangkan termasuk kaedah penerimaan dan kategori pelawat serta langkah-langkah saringan untuk mengelakkan gelombang kedua penularan Covid-19, kata jurucakap itu.

“Ia memerlukan lebih banyak masa sebelum dapat dilaksanakan untuk menjamin apabila warga asing dibenarkan masuk mereka tidak akan menimbulkan risiko penularan kedua Covid-19,” ujarnya.

Katanya, buat masa ini pintu untuk pelancong asing masih belum dibuka.

Justeru itu, kerajaan mengajak rakyat Thailand membantu merangsang ekonomi dan mengagihkan pendapatan kepada penduduk setempat dengan melancong dalam negara. – Bernama

See author's posts


Empat pelajar terima biasiswa lanjutkan pendidikan di China

KUCHING: Empat pelajar dari Sekolah Menengah Chung Hua No. 1 (Kuching) dan Sekolah Antarabangsa Maverick (Selangor) menerima biasiswa penuh daripada Study Go China.

Biasiswa yang ditawarkan ini bagi melanjutkan pendidikan tinggi ke Universiti Anhui (AHU) dan Universiti Beijing Wuzi (BWU) di China mulai September ini.

Menurut kenyataan media Persatuan Pendidikan dan Kebudayaan Asia-China (ACEC) Biasiswa, ini mengiktiraf keupayaan dan potensi luar biasa pelajar untuk memberi sumbangan yang signifikan dalam bidang yang dipilih dan masyarakat secara keseluruhannya.

Katanya, biasiswa Study Go China memberi peluang yang unik untuk pelajar bagi menerima sokongan kewangan serta memupuk pertumbuhan akademik dan profesional.

“Belajar di China akan mendedahkan pelajar kepada persekitaran budaya dan akademik yang kaya, memberi mereka pengalaman dan peluang yang berharga untuk pertumbuhan peribadi dan intelektual.

“Pelajar akan berpeluang berinteraksi dengan profesor terkenal, berkolaborasi dengan rakan sebaya yang berbakat, dan mendalami landskap pendidikan yang dinamik di China,” katanya.

Kenyataan turut memaklumkan bahawa peluang memohon biasiswa penuh untuk belajar di universiti dan kolej di China bagi sesi September 2023 masih tersedia dengan rebat istimewa bernilai sehingga RM9,800 tersedia bagi program Preparatory SGC.

Bagi maklumat lanjut, pelajar yang berminat digalakkan untuk menghubungi Study Go China di talian 011-16060345.

See author's posts


Bantu GPS tuntut hak MA63

ANGKAT SUMPAH… Dato Chieng Buong Toon mengetuai para ahli SUPP Cawangan Bukit Assek di Sibu ketikamajlis angkat sumpah sambil disaksikan oleh Dato Sri Dr. Sim Kui Hian.

SIBU : Semangat bersatu padu dan kerjasama yang erat di kalangan rakyat pelbagai kaum di negeri ini sangat diperlukan bagi membantu meneruskan usaha Kerajaan Gabungan Parti Sarawak (GPS) dalam menuntut haknya selaras dengan Perjanjian Malaysia 1963 (MA63).Timbalan Premier Sarawak, Dato Sri Dr. Sim Kui Hian menegaskan semangat dan kerjasama tersebut bukan sahaja untuk satu-satu kawasan malah ia meliputi keseluruhan rakyat Sarawak.Beliau yang juga Presiden Parti Rakyat Bersatu Sarawak (SUPPI berkata Pilihan Raya Umum Ke-15 (PRU-15) adalah begitu penting kerana ia merupakan peluang terakhir bagi rakyat di negeri ini untuk menuntut hak yang selaras dengan MA63.Sim berkata demikian ketika berucap sebelum menyaksikan Majlis Angkat Sumpah Bersama Parti Rakyat Bersatu Sarawak (SUPP) Cawangan Bukit Assek dan SUPP Cawangan Dudong 2022 yang berlangsung di sebuah hotel terkemuka di sini, semalam.“Hak-hak Sarawak yang terhakis itu begitu memerlukan suara yang kuat serta padu dari GPS di Parlimen bagi menuntutnya.“PRU-15 ini adalah begitu penting buat kita semua di Sarawak. Dengan itu, kita amat memerlukan sokongan padu rakyat Sarawak untuk bersatu dan memberikan mandat kepada GPS. Ini sahajalah yang kita ada untuk menuntut balik hak kita,” tambahnya.Beliau berkata, sekarang rakyat di Sarawak dapat menikmati pelbagai jenis pembangunan hasil daripada pendapatan negeri melalui cukai minyak dan gasnya.“Di Sibu, satu projek besar sedang dirancang dan akan dilaksanakan. Ini adalah usaha keras Premier Sarawak kita yang begitu bijak dalam mencari jalan serta ikhtiar bagi mendapatkan dana tambahan untuk menampung pembangunan di negeri Sarawak ini.“Sekiranya hak-hak kita dikembalikan, rakyat Sarawak akan menikmati lebih banyak lagi pembangunan hasil daripada pendapatan dan kuasa kita mengikut MA63,” tegasnya.Sementara itu, Sim yang juga merupakan Menteri Kesihatan Awam, Perumahan dan Kerajaan Tempatan menggesa kepada semua ahli parti agar kekal setia bersama parti dalam berkhidmat kepada rakyat.Tambah beliau, ahli parti hendaklah sentiasa berjuang dalam apa jua keadaan dan tidak kenal jemu bersama parti.“Saya ingin mengucapkan tahniah kepada ahli parti kita yang telah berkorban dan masih tetap setia bersama kita hingga ke hari ini. Parti hendaklah berfungsi baik dalam masa yang sukar dan senang,” tambahnya yang juga Ahli Dewan Undangan Negeri (ADUN) Batu Kawah.Turut hadir Timbalan Menteri Kesihatan Awam, Perumahan dan Kerajaan Tempatan yang juga Ketua Pemuda SUPP Michael Tiang, ADUN Bukit Assek yang Timbalan Pengerusi SUPP Cawangan Bukit Assek Joseph Chieng, ADUN Tanjung Batu Johnny Pang, Ahli Dewan Negara Senator Robert Lau, Pengerusi SUPP Cawangan Dudong Wong Ching Yong, Pengerusi SUPP Cawangan Bukit Assek Dato Chieng Buong Toon dan pengerusi pengelola majlis Jason Tay.

Oleh RAIHAN OMERA KAUSAR

See author's posts


Hutang, liabiliti kerajaan cecah RM1.264 trilion

KUALA LUMPUR:Kedudukan hutang dan pendedahan liabiliti kerajaan dianggarkan mencecah RM1.264 trilion pada akhir tahun ini, kata Timbalan Menteri Kewangan 1, Datuk Abdul Rahim Bakri.

Beliau berkata, anggaran tersebut mengambil kira defisit keseluruhan bagi tahun ini termasuk pembiayaan pakej-pakej rangsangan serta pemulihan ekonomi.

“(Bagaimanapun) kedudukan ini akan disemak dan diperincikan ketika pembentangan Belanjawan 2021,” katanya di Dewan Rakyat, hari ini.

Beliau menjawab soalan Alice Lau Kiong Yieng (PH-Lanang) yang meminta Kementerian Kewangan menyatakan jumlah hutang negara dan liabiliti terkini kerajaan serta jumlah anggaran hasil pendapatan negara pada 2020 dan langkah pemulihan ekonomi susulan impak Covid-19.

Menurut Abdul Rahim, berdasarkan Standard Government Finance Statistic 1986 yang digunapakai, hutang Kerajaan Persekutuan adalah sebanyak RM823.8 bilion manakala kedudukan hutang mengikut had statutori adalah pada 53.6 peratus daripada keluaran dalam negara kasar (KDNK).

Bagaimanapun, jelas beliau, kerajaan turut menanggung serta terdedah kepada tanggungan komitmen kewangan termasuk komitmen jaminan sebanyak RM166.9 bilion bagi melaksanakan projek-projek infrastruktur seperti pengangkutan awam rel Transit Aliran Ringan (LRT), Transit Aliran Massa (MRT) dan Lebuh Raya Pan-Borneo di Sarawak.

Pada masa sama, kerajaan turut terdedah kepada hutang syarikat 1Malaysia Development Bhd (1MDB) berjumlah RM32.6 bilion serta anggaran liabiliti kewangan lain sebanyak RM181.4 bilion yang merangkumi projek kerjasama awam-swasta (PPP), Inisiatif Pembiayaan Swasta (PFi) dan PBLT (Pembinaan BLT Sdn Bhd, unit milik Kementerian Kewangan Diperbadankan), kata beliau.

“Semasa pembentangan Belanjawan 2020, kerajaan telah mengumumkan unjuran jumlah hasil Kerajaan Persekutuan bagi tahun 2020 iaitu sebanyak RM244.5 bilion dengan andaian harga minyak mentah dunia Brent pada paras AS$62 setong.

“Namun, krisis pandemik Covid-19 dan ketidaktentuan harga komoditi telah memberi impak yang besar kepada kedudukan kewangan Kerajaan Persekutuan. Berdasarkan situasi semasa, anggaran hasil dijangkakan mengalami pengurangan berikutan unjuran KDNK yang lebih rendah dan paras harga terkini minyak mentah dunia yang masih rendah iaitu sekitar AS$41 setong,” katanya.

Berikutan kesan pandemik Covid-19 dan Perintah Kawalan Pergerakan ke atas ekonomi, Abdul Rahim berkata kerajaan telah mengambil langkah proaktif melaksanakan pakej rangsangan dan pemulihan ekonomi serta inisiatif percukaian termasuk pengecualian cukai dan penangguhan bayaran cukai perniagaan dalam sektor pelancongan.

Sehubungan itu, beliau berkata, kedudukan kewangan Kerajaan Persekutuan bagi 2020 dijangkakan mencatat defisit fiskal 5.8 peratus hingga 6.0 peratus berbanding anggaran asal 3.2 peratus daripada KDNK.

“Perincian anggaran hasil Kerajaan Persekutuan bagi tahun 2020 yang disemak semula akan dibentangkan berserta anggaran kedudukan kewangan tahun 2021 dalam Belanjawan 2021 yang dijadualkan pada 6 November ini dengan mengambil kira kedudukan ekonomi semasa,” katanya. – Bernama

See author's posts


Beri perlindungan kepada pelarian

BANGKOK: Thailand akan terus memberi perlindungan dan bantuan kemanusiaan kepada ribuan penduduk kampung di sempadan Myanmar yang melarikan diri berikutan pertempuran terkini antara tentera Myanmar dan pemberontak Karen.

Jurucakap Kementerian Luar Tanee Sangrat berkata ketika ini 2,267 warga Myanmar berlindung di wilayah Mae Hong Son, Thailand sejak lewat petang semalam.

“Kita akan terus memberikan bantuan kemanusiaan menurut prinsip kemanusiaan sesuai dengan keperluan mendesak mereka,” katanya pada sidang media kelmarin.

Pada 5.00 pagi Selasa (waktu tempatan), Kesatuan Kebangsaan Karen (KNU) dan Tentera Pembebasan Kebangsaan Karen (KNLA) melancarkan serangan ke atas sebuah pos tentera Myanmar di seberang Desa Mae Sam Laep di daerah Sop Moei, Wilayah Mae Hong Son.

Tentera Myanmar kemudian bertindak balas dengan melancarkan serangan udara di beberapa kawasan berhampiran sempadan Thailand.

Menurut laporan media ia antara pertempuran paling sengit sejak rampasan kuasa tentera pada 1 Februari dengan sumber KNU menyatakan tentera kembali menguasai kem tentera Myanmar melalui serangan udara. KNU adalah pasukan pemberontak terawal di Myanmar.

Sementara itu, Reuters memetik Karen Peace Support Network melaporkan ribuan penduduk kampung berlindung di bahagian Salween Myanmar dan bersedia untuk melarikan diri ke Thailand jika pertempuran   memuncak.

Tanee berkata, berdasarkan pengalaman,agensi Thailand telah bersiap sedia untuk menghadapi kebanjiran pelarian dan memantau keadaan di sepanjang sempadan.

“Pihak berkuasa dan pentadbiran wilayah di sepanjang sempadan dengan Myanmar telah mengemas kini prosedur operasi sedia ada untuk memastikan koordinasi berjalan lancar.

“Kami telah menyiapkan kawasan dan sokongan logistik serta langkah pencegahan Covid-19 untuk dilaksanakan di sepanjang sempadan,” katanya.-Bernama

See author's posts


Manchester United sumbang makanan

MANCHESTER
United menyumbang sebanyak 60,000 makanan percuma kepada petugas Perkhidmatan
Kesihatan Kebangsaan Britain (NHS) yang bekerja keras membendung penularan
wabak Covid-19.

Inisiatif
itu hasil kerjasama United, Tabung Kebajikan Manchester United, Mealforce dan
syarikat katering kelab, Bidfood yang menyaksikan penghantaran makanan tanpa
sebarang kos ke empat kawasan di Manchester sebagai salah satu langkah
memerangi Covid-19.

Petugas
NHS berpangkalan di Manchester University NHS Foundation Trust (MFT) dan
Salford Royal NHS Foundation Trust yang kebiasaannya membawa makanan sendiri
ketika bertugas bakal mendapat manfaat daripada perkhidmatan itu.

Inisiatif
itu turut membabitkan 80 petugas tetap dan sementara kelab yang sukarela
menyediakan makanan di dapur di Old Trafford namun tetap mematuhi garis panduan
penjarakan sosial.

Kos
fasiliti dan staf ditanggung United manakala kos lain ditanggung Tabung
Kebajikan Manchester United.

Dari
situ, Bidfood mengedarkan makanan ke seluruh bandar.

Ketua
Eksekutif Tabung Kebajikan Manchester United, John Shiels berkata: “Ketika
banyak program kami terjejas angkara pandemik, kami tetap berusaha membantu
masyarakat. Membekalkan makanan kepada petugas hospital satu tindakan terpuji
yang mengeratkan hubungan tenaga kerja di Old Trafford dengan NHS.

“Saya berterima kasih kepada semua
orang yang memberikan komitmen menjayakan skim ini.” ujarnya.-AFP

See author's posts


Richard Riot bakal catat sejarah

SERIAN: Dato Sri Richard Riot Jaem,71, bakal memecah rekod sebagai Ahli Parlimen paling lama di negeri ini apabila usahanya mempertahankan kerusi Serian berjaya pada 19 November nanti.

Beliau yang sudah menjadi wakil rakyat sejak 32 tahun lalu, kali ini terbabit dalam pertandingan empat penjuru.

Ini selepas penyandang kerusi Parlimen Batang Lupar, Dato Sri Rohani Karim yang bermula sebagai Ahli Parlimen pada 1990 iaitu tahun sama seperti Riot, kali ini mengundur diri.

Timbalan Presiden Parti Bersatu Rakyat Sarawak (SUPP) itu yang bertanding atas tiket Gabungan Parti Sarawak (GPS) dicabar calon Parti Sarawak Bersatu (PSB), Elsiy Tingang, 61, Learry Jabol (DAP), 45 dan calon Bebas, Alim Impira, 61.

Riot tiba di pusat penamaan calon di Pusat Pentadbiran Kerajaan Sarawak Bahagian Serian sekitar 8.25 pagi diiringi pencadangnya MacLaine Ben @ Martin Ben, penyokong John Ilus dan ribuan penyokongnya.

Elsiy adalah yang pertama tiba di pusat penamaan calon pada 7.30 pagi bersama pencadangnya Peter Tajak dan penyokong Vincent Tinggang.

Learry pula tiba pada 7.45 pagi dengan pencadangnya Mina Jugi dan penyokong Velentine Langgoi, manakala Alim tiba di tempat ketiga pada 8.10 pagi bersama pencadang Thomas Daling dan penyokong Kembi Rigong.

Pegawai Pengurus Pilihan Raya bagi kawasan Parlimen Serian, Lim Hock Meng mengumumkan nama empat calon itu.

See author's posts


Koperasi kariah masjid baharu, dorman dipulihkan

PUTRAJAYA:Penubuhan koperasi kariah masjid baharu dan pemulihan koperasi tidak aktif dan dorman akan dilaksanakan dalam program pemantapan koperasi dan pembangunan usahawan bagi meningkatkan aktiviti ekonomi ummah.

Menteri Pembangunan Usahawan dan Koperasi, Datuk Seri Dr Wan Junaidi Tuanku Jaafar berkata, melalui kerjasama antara Kementerian Pembangunan Usahawan dan Koperasi (MEDAC) dan Jabatan Kemajuan Islam Malaysia (JAKIM), antara yang dicadangkan adalah memperluaskan penubuhan koperasi kariah masjid ke seluruh negara.

Menurut Wan Junaidi, berdasarkan rekod pendaftaran Suruhanjaya Koperasi Malaysia (SKM) sehingga Disember 2019, terdapat 446 koperasi kariah masjid yang didaftarkan dengan keahlian 30,515 serta mencatatkan pendapatan hanya RM15.37 juta.

Daripada jumlah itu, beliau berkata 300 adalah koperasi aktif, 69 koperasi tidak aktif dan 77 koperasi dorman.

“Ini menunjukkan gerakan koperasi kariah masjid mempunyai potensi yang besar untuk dimajukan.

“Koperasi kariah masjid yang tidak aktif dan dorman perlu dibantu untuk dipulihkan dan diperkenalkan kepada aktiviti perniagaan yang berpotensi bagi memacu keyakinan kariah di samping menyumbang kepada pendapatan,” katanya dalam kenyataan semalam.

Beliau berkata, koperasi kariah masjid dengan keanggotaan minima seramai 50 orang dan keahlian yang terbuka kepada masyarakat setempat, merupakan satu inisiatif untuk membangunkan ekonomi kariah masjid melalui aktiviti perniagaan serta mewujudkan peluang pekerjaan kepada ahli kariah.

Wan Junaidi berkata, MEDAC dan JAKIM juga akan meneroka kerjasama bagi menambah nilai komersial ke atas produk usahawan dan koperasi melalui pensijilan halal, memajukan tanah-tanah wakaf di seluruh negara untuk kemaslahatan ummah dan menambah nilai Program Usahawan Asnaf. -Bernama

See author's posts


Unai Emery jurulatih baharu Villarreal

VILLARREAL semalam mengumumkan bahawa bekas bos Arsenal dan Sevilla, Unai Emery akan mengambil alih tugas sebagai ketua jurulatih kelab La Liga Sepanyol itu dari Javi Calleja yang dipecat.

Emery yang berusia 48 tahun disingkirkan oleh Arsenal pada November lalu dengan The Gunners dalam rentak tujuh perlawanan tanpa kemenangan, yang terburuk sejak 1992.

Dia membimbing Sevilla memenangi tiga gelaran Liga Europa berturut-turut dari 2014-16 sebelum memenangi lima trofi utama dengan gergasi Perancis, Paris Saint-Germain.

“Villarreal CF telah mencapai kesepakatan dengan Unai Emery untuk pengurus Basque menjadi ketua jurulatih Yellows untuk tiga musim akan datang,” kata Villarreal dalam satu kenyataan.

Villarreal berpisah dengan bekas pemain Calleja minggu ini walaupun dia membawa kelab itu ke kedudukan kelima dalam La Liga.

Pemain tengah berpengaruh, Santi Cazorla, yang sejak itu menyertai  pasukan Al-Sadd dari Qatar, juga meninggalkan Estadio de la Ceramica.

Emery mara ke final Liga Europa musim lalu bersama Arsenal, kalah kepada saingan London, Chelsea.

Villarreal akan kembali ke pertandingan peringkat kedua Eropah musim depan. – AFP

See author's posts


Tabung Bencana Negeri Sarawak terima sumbangan

KUCHING: Ketua Menteri, Datuk Patinggi Abang Johari Tun Openg menerima kunjungan hormat daripada Persatuan Alumni Universiti Kebangsaan Malaysia (UKM) Sarawak bertempat di pejabatnya, Wisma Bapa Malaysia di sini, semalam.

Kunjungan diketuai oleh Presidennya, Datuk Julaihi Narawi beserta rombongannya turut menyerahkan cek berjumlah RM71, 400 sebagai sumbangan kepada Tabung Bencana Negeri Sarawak bagi menangani masalah pandemik Covid-19.

Sumbangan tersebut merupakan hasil kutipan daripada Ahli-Ahli Alumni Persatuan UKM Sarawak dan kemudian diserahkan kepada Ketua Menteri.

Menurut kenyataan yang dikeluarkan melalui Facebook Datuk Julaihi semalam, beliau menzahirkan penghargaan kepada kesemua penderma yang membantu melancarkan kutipan derma bagi membantu Kerajaan Sarawak tersebut.

Katanya, meskipun jumlah dana yang diberikan tidak seberapa, beliau berharap agar ia dapat membantu mengurangkan beban kerajaan negeri menangani masalah Covid-19 di Sarawak.

“Sumbangan ini merupakan tanggungjawab dan komitmen kami ahli-ahli alumni untuk sama-sama menghulurkan bantuan sedaya yang termampu kami hulurkan,” katanya.

See author's posts


Rahman berminat terajui PBBS

FAIZAL BUJANG

TOKOH sukan terkemuka, Dato Rahman Lariwoo serius dan berminat untuk menjadi Presiden Persatuan Bola Sepak Bahagian Samarahan (PBBS).

Ia sekali gus bahawa beliau cuba memberi gambaran bersedia untuk bertanding pada Mesyuarat Agung Dwitahunan PBBS 2021/2023 bagi pemilihan barisan exco baharu badan induk berkenaan.

“Jika ada sokongan…bagi saya tiada masalah untuk mencuba nasib bertanding bagi mengintai peluang menduduki kerusi panas (Presiden PBBS) itu.

“Apa pun, saya perlu meneliti daripada pelbagai aspek dahulu sebelum tampil mengemukakan keinginan tersebut,” ujarnya ketika mengulas perkara itu.

Menurut beliau, tiada masalah baginya untuk mencurah kudrat mengemudi badan induk berkenaan mengambil kira pengalaman yang ada pada dirinya.

Tambah Dato Rahman, pelbagai program yang berada dalam radar minda beliau untuk dilaksana sekiranya dirinya mendapat mandat untuk menerajui PBBS.

Ia katanya, mencakupi program di peringkat akar umbi seperti pembangunan sukan bola sepak dan sebagainya.

Dato Rahman Lariwoo pernah menjadi Pengurus Pasukan Bahagian Samarahan untuk kempen Piala Sarawak 2008 yang turut menyaksikan Samarahan berjaya muncul juara.

Mengikut perancangan awal Mesyuarat Agung Dwitahunan PBBS dijadual berlangsung pada 28 Mac lalu.

Bagaimanapun, ia terpaksa ditunda ke satu tarikh baharu yang akan diberitahu kelak selepas pengumuman ‘Perintah Kawalan Pergerakan’ (PKP) oleh kerajaan pada 18 Mac ekoran kebimbangan penularan virus Covid-19 yang melanda negara dan dunia.

See author's posts


Kajian: Pelepasan baja boleh dikurangkan menjelang 2050

PARIS: Pengeluaran dan penggunaan baja nitrogen menyumbang lima peratus daripada pelepasan gas rumah hijau global, yang boleh dikurangkan secara besar-besaran dengan beberapa campur tangan yang ada, kata satu kajian baru Khamis.

Baja nitrogen dihasilkan dan digunakan di seluruh dunia adalah penting untuk keselamatan makanan global.

Tetapi pelepasan berbahaya mereka yang menyumbang kepada pemanasan global melebihi sektor penerbangan dan setanding dengan industri besi dan keluli, simen dan plastik.

Kebanyakan penyelidikan sedia ada memberi tumpuan kepada pelepasan yang berkaitan dengan pengeluaran baja, tetapi kajian Khamis menunjukkan bahawa majoriti dua pertiga datang daripada penggunaan baja di tanah pertanian.

“Terdapat persepsi bahawa industri petrokimia telah menyebabkan pelepasan yang menghasilkan baja, tetapi sebenarnya itu tidak kelihatan. Itu sangat mengejutkan kami,” kata pengarang bersama Andre Cabrera Serrenho dari Universiti Cambridge kepada AFP.

Penemuan itu penting kerana ia menunjukkan di mana kita harus mengutamakan tindakan untuk mengurangkan pelepasan, tambahnya.

Pelepasan karbon boleh dikurangkan sehingga 80 peratus menjelang 2050 sementara masih menghasilkan makanan yang mencukupi untuk memberi makan kepada populasi global yang semakin meningkat, kata kajian yang diterbitkan Khamis dalam jurnal Nature Food.

“Intervensi yang kami cadangkan dalam kajian kami tidak membayangkan kehilangan dalam produktiviti tanaman, dan mereka menganggap permintaan yang semakin meningkat pada masa hadapan untuk makanan untuk memberi makan kepada populasi global yang semakin meningkat,” Serrenho mengesahkan.

Tingkatkan kecekapan, kurangkan penggunaan

Pelepasan yang berkaitan dengan pengeluaran kebanyakannya dikaitkan dengan ammonia, bahan utama dalam kebanyakan baja.

Membuat ammonia bukan sahaja menggunakan banyak tenaga, tetapi juga memerlukan pengeluaran hidrogen, yang menyebabkan pelepasan.

Sesetengah kilang di China, contohnya, menggunakan arang batu untuk membuat hidrogen. Hidrogen boleh dibuat daripada air menggunakan tenaga elektrik yang dijana oleh tenaga boleh diperbaharui, yang akan mengurangkan pelepasan, walaupun ia selalunya jauh lebih mahal.

Oleh kerana banyak kilang yang mengeluarkan ammonia untuk baja, terutamanya di Asia, adalah agak baharu, mereka kurang berkemungkinan untuk menggunakan teknologi rahsia menjadi lebih mesra alam.

Beralih kepada tenaga boleh diperbaharui di kilang adalah satu lagi cara untuk membantu mengurangkan jejak karbon tersebut.

Tetapi Serrenho berkata cara utama untuk mengurangkan pelepasan yang dikaitkan dengan baja adalah dari segi penggunaan, dengan meningkatkan kecekapannya dan dengan itu mengurangkan penggunaannya.

“Kami pada masa ini benar-benar tidak cekap dalam cara kami menggunakan baja,” katanya.“Kami meletakkan lebih banyak baja di kawasan tanaman daripada jumlah nitrogen yang sebenarnya diperlukan oleh tanaman untuk berkembang.”

Pelepasan utama dalam fasa penggunaan datang daripada degradasi baja oleh bakteria yang wujud di dalam tanah dan menghasilkan nitrus oksida, salah satu gas rumah hijau yang paling berkuasa.

Karbon dioksida dan metana juga dikeluarkan dalam fasa penggunaan, tetapi hanya menggunakan kurang baja boleh membantu mengurangkan pelepasan berbahaya tersebut.

Tetapi meyakinkan petani untuk menggunakan baja dengan lebih cekap contohnya, menggunakan baja setiap hari dalam kuantiti yang lebih kecil dan bukannya menyembur dalam dos besar sekali semusim akan memerlukan peralihan dasar.

“Jika kita boleh mempunyai lebih banyak insentif ekonomi kepada petani untuk mengubah amalan untuk mengurangkan pelepasan, itu nampaknya tempat yang paling jelas untuk bermula,” kata Serrenho. – AFP

See author's posts


1,200 MENARA TELEKOMUNIKASI MENJELANG 2022

MIRI : Kerajaan Sarawak komited meningkatkan prasarana liputan jalur lebar di seluruh negeri  dengan mendirikan lebih 1,200 menara telekomunikasi menjelang 2022.

Ketua Menteri, Datuk Patinggi Abang Johari Tun Openg berkata, usaha itu telah dilaksanakan sejak beliau menerajui tampuk kepimpinan pada 2017 dengan pendekatan Strategi Ekonomi Digital  Sarawak 2018-2022.

Beliau berkata, di dalam  Rangka Tindakan (Blueprint) 2018-2022  itu, setidak-tidaknya mesti ada 1,200 menara telekomunikasi dibina di negeri ini dan menara itu akan  dilengkapi dengan peranti yang membolehkan perhubungan dari satu titik ke satu titik lain.

“Saya yakin sebelum 2022, kita dapat mencapai sasaran ini menerusi kerjasama Lembaga Multimedia Sarawak dan Suruhanjaya Komunikasi Lembaga Multimedia Malaysia (SKMM).

“Kerajaan Sarawak membangunkan lebih kurang 600 menara telekomukasi manakala SKMM  akan melengkapkan   686 menara telekomunikasi di bawah skim Pelan Jalinan Digital Negara (JENDELA).

“Ini bermakna, kita mempunyai lebih 1,200 menara telekomunikasi termasuk yang sudah dibina sebelum ini,” katanya semasa berucap pada Majlis Pelancaran Jalur Lebar Berkelajuan Tinggi (HSBC) di Mulu, dekat sini, semalam.

Abang Johari turut menegaskan kemudahan infrastruktur jalur lebar ini  perlu ditingkatkan supaya masyarakat dapat berhubung antara satu sama lain dalam semua sektor kegiatan ekonomi dan juga sosial.

“Seperti yang dikatakan oleh Ahli Dewan Undangan Negeri, Mulu Dato Gerawat dalam ucapan beliau tadi memang benar, sesiapa yang ‘check in’ di hotel, mereka tidak akan tanya mana bilik mereka, yang pertama ditanya apa password (kata laluan internet).

“Inilah budaya sekarang, apabila anda ‘check in’ di hotel, kita tidak bertanya tentang bilik tetapi kita akan tanya kata laluan internet,” katanya.

Dalam majlis sama,  Abang Johari juga mengumumkan untuk menambah kelajuan internet di semua penjuru bangunan  Mulu Marriot Resort agar semua pelawat taman negara tersebut dapat menikmati kemudahan internet.

“Dengan adanya sambungan jalur lebar berkelajuan tinggi di sini (Mulu), maka usaha untuk mempromosi sektor ekonomi dan pelancongan dapat dilakukan secara agresif,” ujarnya.

Hadir sama, Menteri Pelancongan,Kesenian dan Kebudayaan, Datuk Abdul Karim Rahman Hamzah, Menteri Muda Perancangan Bandar, Pentadbiran Tanah dan Alam Sekitar, Datu Len Talif Salleh, Ahli Dewan Undangan Negeri (ADUN) Mulu, Datuk Gerawat Gala dan Pengarah Urusan SACOFA Sdn Bhd Zaid Zaini.

Oleh LIONG CHAI LING

See author's posts


Sevilla Juara

Sevilla menjuarai Liga Europa buat kali keenam ketika tendangan ‘overhead’ Diego Carlos melepasi dari Romelu Lukaku 16 minit dari masa untuk menewaskan Inter Milan 3-2 dalam final yang mendebarkan di Cologne, Barat Jerman.

Carlos dan Lukaku telah bermula pada permulaan yang sangat berbeza selepas pemain pertahanan itu menjatuhan penyerang dari Belgia dikotak penalti sekali gus memnerikan sepakkan penalti untuk meletakkan Inter di depan setelah hanya lima minit perlawanan bermula.

Dua tandukan Luuk De Jong mengubah permainan untuk Sevilla, namu Diego Godin dpantas menyamakan kedudukan dalam babak pertama yang mengahasilkan empat gol dari dua pasukan tersebut.

Namun, penantian Itali untuk trofi Eropah pertama dalam satu dekad, dan ketandusan piala selama sembilan tahun,  Inter terus berlanjutan setelah Lukaku tidak berupaya menghentikan serangan Carlos, satu lagi malam bersejarah buat Sevilla dalam Liga Europa.

Pasukan Antonio Conte akan memiliki kes yang seharusnya dibela selepas pemain pertahanan Sevilla menjatuhkan Lukaku setelah tiga minit perlawanan ketika Lukaku melakukan serangan balas, yang mengakui hukuman awal untuk yang ketiga permainan berturut-turut.

Carlos hanya diberikan kad kuning, namum Lukaku memastikan Inter mendapat ganjaran ketika dia dengan yakin meledakkan gol ke-34 musim ini untuk menyamai rekod pujaannya, Ronaldo pada musim pertamanya di Inter, yang berakhir dengan kemenangan terakhir Piala UEFA 1997/98.

De Jong telah jauh dari yang produktif pada musim pertamanya di Sepanyol, tetapi pemain antarabangsa Belanda itu tiba-tiba tampil tepat pada waktu yang tepat ketika dia diberi permulaan oleh Julen Lopetegui setelah keluar dari bangku simpanan untuk menjaringkan gol kemenangan di separuh akhir menentang Manchester United.

Inter tidak belajar dari gol ketika menentang gergasi Inggeris itu.

Jesus Navas kembali menjadi penyedia dan ketika hantaran De Jong menemui Godin dan tandukan terlalu kuat untuk ditampan Samir Handanovic.

– Peluang Inter –

Conte merayu untuk penalti kedua ketika Nicolo Barella menendang bola dan terkena lengan Carlos.

Sevilla menafikan peluang ketika mereka bangkit dari belakang untuk mengalahkan Liverpool bagi gelaran Liga Europa kelima, empat tahun yang lalu dan melakukan perkara yang sama kepada gergasi Eropah yang lain ketika De Jong meloncat tinggi untuk melakukan tandukan cemerlang mengatasi Handanovic menenrusi tendangan percuma Ever Banega.

Namun, kedudukkan itu hanya bertahan selama tiga minit ketika Godin melakukan penyamaan menerusi tandukan menjadikannya pemain pertahan pertama dari Uruguay menjaringkan gol di final Liga Juara-Juara dan Liga Europa.

Kedua-dua pasukan kebobolan hanya sekali dalam tiga perlawanan sejak tiba di Jerman dan setelah empat gol dalam masa 36 minit, Conte dan Lopetegui mengembalikan beberapa ketertiban pertahanan mereka pada waktu rehat.

Inter menyia-nyiakan peluang yang lebih baik pada babak kedua ketika Navas dan Carlos berusaha untuk menyekat usaha Roberto Galiardini.

Lukaku kemudian berkesempatan untuk mengakhiri musim pertamanya yang sangat baik di Itali ketika dia meluru kr gawang 25 minit pada masa , namum sama seperti kemenangan separuh akhir ke atas United, penjaga gol Sevilla, Bono berjaya menyelamatkan percubaan tersebut.

seperti lima kejuaraan Liga Europa sebelum ini, Sevilla mempunyai ‘magik’ yang diperlukan untuk membawa kembali piala tersebut ke selatan sepanyol.

Inter yang gagal menyempurnakan sepakan percuma Banega dan Carlos lebih banyak melakukan penyelamatan untuk beberapa tangan pertahanannya yang berat dengan tendangan overhead yang membelokkan Lukaku yang malang.

Conte mengatakan trio bekas Eriksen, Alexis Sanchez dan Victor Moses dari Liga Perdana Inggeris dan Sanchez  mempunyai peluang untu menjadi hero dengan mengheret permainan ke masa tambahan.

Namum pemain dari Chile itu gagal melakukan penyudahan yang bagus dalam  perebutan gol dan Jules Kounde tidak melepaskan peluang.-AFP

See author's posts


MySejahtera platform digital kesihatan awam

MENTERI Kesihatan Khairy Jamaluddin berucap kepada warga kementeriannya semasa Perhimpunan Bulanan Kementerian Kesihatan semalam. • Foto BERNAMA

PUTRAJAYA: Aplikasi MySejahtera akan dijadikan platform digital kesihatan awam negara berikutan transisi peralihan negara daripada pandemik Covid-19, kata Menteri Kesihatan Khairy Jamaluddin.

Beliau berkata langkah itu selaras dengan syor Jawatankuasa Kira-Kira Wang Negara (PAC) yang mahu aplikasi itu dijadikan alat pengurusan kesihatan awam negara selaras dengan pelan pendigitalan perkhidmatan kesihatan.

PAC semalam membentangkan Laporan Pembangunan dan Perolehan Aplikasi MySejahtera di bawah Kementerian Kesihatan (KKM), Kementerian Kewangan dan Jabatan Perdana Menteri di Parlimen.

Antara syor PAC adalah kerajaan harus memastikan pemilikan penuh kerajaan dalam aplikasi MySejahtera serta memberikan jaminan bahawa data dalam aplikasi MySejahtera adalah selamat dan tidak akan disalahguna.

“Apabila MySejahtera dipindahkan ke KKM dari Majlis Keselamatan Negara (MKN), kita pastikan soal pemilikan data adalah selamat dan MySejahtera boleh digunakan sebagai platform kesihatan awam,” kata Khairy dalam sidang media selepas menghadiri perhimpunan bulanan KKM di sini semalam.

MySejahtera dibangunkan untuk membantu dalam pengawasan penularan pandemik Covid-19 dalam negara dengan membolehkan pengguna melaksanakan penilaian kesihatan kendiri. Kini, aplikasi itu telah dikemas kini dengan ciri baharu antaranya kad penderma darah serta orang ramai boleh mengikrarkan diri sebagai penderma organ.

Khairy berkata beliau mahu memastikan isu-isu berbangkit berkaitan aplikasi MySejahtera diselesaikan “sebelum meninggalkan KKM”.

“Rumusan (PAC) adalah paling penting kerajaan harus memiliki aplikasi (MySejahtera) sepenuhnya dan memang itu yang kita telahpun buat terutama dengan yang kontrak bakal ditandatangani. (Dengan itu), tiada lagi keraguan soal pemilikan aplikasi dan juga data, semuanya dimiliki oleh kerajaan Malaysia,” katanya.

Mengenai Rang Undang-Undang (RUU) Kawalan Produk Tembakau dan Merokok 2022, Khairy berkata bacaan kedua RUU itu dijangka dibentangkan di Dewan Rakyat pada Khamis, dengan pindaan RUU itu telah mendapat persetujuan Jawatankuasa Pilihan Khas (JPK) Parlimen yang dianggotai wakil kerajaan dan pembangkang.

“Saya yakin RUU ini boleh diluluskan jika mengikut aturan mesyuarat tetapi sekiranya Parlimen dibubarkan dan ia tidak sempat dibawa ke Dewan Negara, undang-undang ini mesti dibentangkan semula oleh kerajaan baharu, itu prosedurnya.

“Kalau diluluskan kemudian Parlimen bubar, sia-sia sahaja kita (KKM) buat kerja dan tak boleh bawa perkara ini (ke Dewan Negara) dan terpaksa bentang semula,” katanya.

Pada 27 Julai lepas, Khairy membentangkan RUU Kawalan Produk Tembakau dan Merokok 2022 untuk bacaan kali pertama di Dewan Rakyat.

Dewan Rakyat pada 2 Ogos lepas bersetuju Rang Undang-undang Kawalan Produk Tembakau dan Merokok 2022 dirujuk ke JPK Parlimen untuk diteliti serta membuat syor penambahbaikan, ketika usul itu pada peringkat bacaan kedua.

Rang undang-undang itu yang antara lain bakal melarang penjualan serta penggunaan sebarang bentuk bahan merokok termasuk rokok elektronik atau “vape” kepada individu yang dilahirkan pada 1 Januari 2007 dan seterusnya, disifatkan mengehadkan kebebasan memilih oleh beberapa Ahli Parlimen selepas ia dibentangkan pada Julai lepas. – Bernama

See author's posts


Lima peniaga dikompaun langgar SOP

MIRI: Seramai lima peniaga dikenakan kompaun selepas didapati melanggar prosedur operasi standard (SOP) Perintah Kawalan Pergerakan Bersyarat (PKPB) kerana berniaga melebihi masa yang dibenarkan.

Majlis Bandaraya Miri (MBM) dalam kenyataan media berkata, lima notis kompaun telah dikeluarkan yang masing-masing berjumlah RM1,500.

“Operasi telah dlakukan oleh Pegawai Penguatkuasa dan Pegawai Kesihatan Awam yang  diadakan pada Rabu lalu selepas jam 10.30 malam.

“Ia diadakan bagi memastikan semua urusan perniagaan dihentikan pada jam 10.00 malam seperti yang terkandung dalam SOP PKPB kawasan Zon Merah.

“Operasi merangkumi premis perniagaan di bawah bidang kuasa MBM termasuk kedai makan, bar dan bistro di kawasan komersial seperti Pusat Komersial Boulevard, Bandar Baru Permyjaya, Tudan, Senadin Commercial Pusat Komersial Morsjaya, Tanjong Lobang, Marina Park City Fasa 1 dan 2, dan Miri Times Square Commercial Pusat Komersial Miri Pelita,” katanya.

Sehubungan itu, MBM memohon kerjasama daripada semua pengusaha perniagaan bagi mematuhi SOP yang telah ditetapkan dalam memastikan keselamatan komuniti Miri.

Bagi memastikan penguatkuasaan SOP dipatuhi, MBM akan meneruskan pemantauan dan pemeriksaan seperti mana diumumkan Jawatankuasa Pengurusan Bencana negeri (JPBN) Sarawak.

Oleh ADUM LIU

See author's posts


13 maut dalam nahas helikopter

COONOOR: Ketua Pertahanan India, Jeneral Bipin Rawat adalah antara 13 orang yang terbunuh dalam nahas helikopter pada Rabu lalu, menimbulkan persoalan mengenai masa depan reformasi ketenteraan yang dipimpinnya.

Rawat ialah ketua kakitangan pertahanan pertama India, jawatan yang ditubuhkan kerajaan pada 2019 dan dilihat rapat dengan Perdana Menteri Narendra Modi.

Lelaki berusia 63 tahun itu dalam perjalanan bersama isterinya dan pegawai kanan lain dalam helikopter Mi-17 buatan Rusia yang terhempas berhampiran destinasinya di selatan negeri Tamil Nadu.

Modi berkata, Rawat adalah seorang askar yang cemerlang dan patriot sejati yang telah membantu memodenkan angkatan tentera negara itu.

“Pemergian beliau amat menyedihkan saya. India tidak akan melupakan jasanya yang luar biasa,” tulis Perdana Menteri di Twitter.

Penganalisis strategik dan pengarang, Brahma Chellaney menulis ciapan Twitter bahawa kematian Rawat tidak mungkin datang pada masa yang lebih teruk apabila pencerobohan sempadan China selama 20 bulan telah mengakibatkan situasi seperti berperang di sepanjang hadapan Himalaya.

Rakaman dari nahas itu menunjukkan orang ramai cuba memadamkan bangkai kapal yang masih terbakar dengan menggunakan air yang diangkut menggunakan baldi, manakala sekumpulan askar membawa salah seorang penumpang dengan pengusung buatan sendiri untuk rawatan susulan.

Terdahulu, Rawat dalam perjalanan ke Maktab Kakitangan Perkhidmatan Pertahanan (DSSC) untuk berucap kepada pelajar dan fakulti dari pangkalan tentera udara Sulur berdekatan di Coimbatore.

“Helikopter itu sudah turun ketika kejadian dan turun sekitar 10 kilometer dari jalan utama terdekat, memaksa pekerja kecemasan berjalan ke lokasi kemalangan,” kata seorang pegawai bomba.

Seorang saksi di tempat kejadian berkata, dia melihat penumpang jatuh dari helikopter sebelum nahas dan seorang didapati merangkak keluar dari serpihan.

“Satu-satunya mangsa yang terselamat, seorang kapten yang bekerja di DSSC sedang dirawat kerana kecederaannya di hospital tentera berdekatan,” kata tentera udara. -AFP

See author's posts


Real semakin hampiri kejuaraan

PELUANG Real Madrid untuk memenangi saingan La Liga musim ini semakin cerah setelah menumpaskan Alaves 2-0 dalam perlawanan awal pagi semalam.

Kemenangan itu menyaksikan kelab gergasi Sepanyol itu hanya tinggal satu perlawanan dan mencatatkan kemenangan untuk disahkan sebagai juara liga.

Dengan penggantungan kapten pasukan, Sergio Ramo, Karim Benzema mengambil alih tugas itu sebelum menyumbang gol pertama menerusi sepakan penalti dan kemudian menjadi arkitek kepada gol Marco Asensio pada perlawanan berlangsung di Stadium Alfredo Stefano.

Selepas kembali dengan kelebihan empat mata di tangga teratas liga, tekanan kini kembali kepada Barcelona.

Jika Barcelona gagal mencatatkan kemenangan di Real Valladolid awal pagi hari ini, Real akan mengesahkan kejuaraan liga dengan berbaki dua perlawanan andai dapat menewaskan Granada, Selasa ini di Los Carmenes.

“Kami masih tidak tahu apakah yang akan berlaku. Saingan di La Liga sangat sukar dan kami masih mempunyai baki tiga perlawanan lagi,” kata ketua jurulatih Real, Zinedine zidane

“Kami perlu kekal fokus,” kata Raphael Varane.

Selepas memecat jurulatih Asier Garitano minggu lalu berikutan kekalahan lima kali berturut-turut, Alaves tampak sekali lagi bergelut.

Kekalahan terbaharu itu adalah kali pertama di bawah bimbingan Juan Ramon Lopez sekali gus menyaksikan mereka terus bergelut di tangga bawahan liga.

Zidane pula berasa lega selepas tidak dapat menggunakan beberapa tonggak utama.

Ramos dan Dani Carvajal kedua-duanya memenuhi penggantungan perlawanan manakala Marcelo berdepan kecederaan sekali gus menyaksikan Real tidak dapat menggunakan tiga tonggak pertahanan utamanya.

See author's posts


Teruja kembali ke sekolah

Pandemik Covid-19 yang menyerang seluruh dunia termasuk Malaysia memberi cabaran getir buat warga pendidik untuk melangsungkan tanggungjawab mereka mendidik anak bangsa.

Mengenali seorang guru, Annette Alicia Guillan, 32, meluahkan rasa terujanya untuk kembali ke sekolah, SMK Bandar Samariang bagi mengajar para pelajarnya secara bersemuka seperti sebelum serangan Covid-19 sebelum ini.

“Kembali ke sekolah adalah perkara yang ditunggu-tunggu kerana selama tiga bulan melakukan kelas ‘online’, ada cabaran tersendiri. Antaranya, tidak dapat berinteraksi dengan pelajar. Ada di antara pelajar yang tidak memiliki telefon pintar atau laptop seperti pelajar Tingkatan 1 mereka terpaksa berkongsi telefon dengan ibu bapa. Ada masanya ibu bapa tidak mempunyai data internet yang mencukupi untuk anak-anak menyertai kelas secara ‘online,” katanya situasi itu memberi kerisauan kepadanya khuatir pelajar akan ketinggalan.

Namun, guru matapelajaran Sejarah itu mengakui waima berdepan dengan pelbagai karenah pelajar untuk mengajar melalui apa jua aplikasi (seperti WhatsApp, Telegram, Google Classroom dan sebagai ya) dalam situasi mereka yang berbeza ketika tidak berada di sekolah malahan tepaksa berinteraksi dalam talian, jika mematuhi standard operasi prosedur (SOP) segalanya berjalan lancar.

Sehingga kini, Annette mengakui selepas sistem persekolahan ‘direhatkan’ selama tiga bulan, ia dibuka semula berpandukan SOP yang dikuatkuasakan oleh kerajaan telah memberi impak ‘norma baharu’ kepada semua pihak.

“Saya tidak menganggap SOP yang dilaksanakan oleh kerajaan sebagai beban kerana memahami bahawa SOP berkenaan adalah inisiatif kita semua memberi kerjasama bagi Memutuskan rangkaian Covid-19 selama ini,” ujarnya kehadiran pandemik adalah perkara yang diluar jangka oleh itu kerjasama semua pihak berupya mematahkannya.

Sementara itu menganggap tempoh sekolah dihentikan selama 3 bulan adalah tempoh yang terlalu lama, guru Muzik, Martha anak Tom,44, menegaskan semua guru kini harus proaktif memikul peranan sebagai guru disiplin di bilik darjah masing-masing berikutan selain mengajar mata pelajarannya mereka harys sentiasa mengingatkan dan memberi kesedaran tentang betapa pentingnya menjaga kebersihan diri dan kesihatan.

Pada masa yang sama, Martha mengakui cabaran sebagai pendidik dalam norma baharu tidak terasa sangat memandangkan sebanyak 80 peratus pelajar kelihatan sudah bersedia dan faham tujuan sekolah dibuka semula terutamanya untuj pelajar Tingkatan 5 yang akan menghadapi peperiksaan tetapi sejumlah 20 peratus pelajar pula masih ‘hanyut’ kerana cuti yang terlalu lama.

Berharap kepada kerjasama dari ibu bapa juga, Annette dan Martha memohon masing-masing anak mereka dibekalkan pelitup muka dan ‘hand sanitizer’ dari rumah serta sentiasa mengingatkan mereka untuk menjaga penjarakkan sosial dan kerap mencuci tangan.

“Jangan risau dengan keadaan di sekolah, kami guru-guru akan kawal situasi dalam kelas mahupun luar kelas dengan baik,” luah Annette sambil meminta para ibu bapa juga menyediakan makanan dan minuman anak-anak dari rumah demi mengekalkan kebersihan.

Bagi guru Tabika Kemas Long Sebangang, Angela Edward Clifford Langub,32, Kembali beraksi di dalam bilik darjah adalah paling dirinduinya.

Namun berbeza kali ini, sejak kebenaran pelajar Tadika atau Tabika serta pra sekolah minggu lalu, kelas Angela hanya dihadiri oleh seorang pelajar sahaja berikutan masih ramai ibu bapa di kawasan berkenaan takut untuk membenarkan anak mereka keluar dari rumah.

Mengakui sistem pembelajaran dalam talian yang berlangsung sepanjang tempoh Perintah Kawalan Pergerakan (PKP) tidak mencapai objektif pembelajaran, Angela mendedahkan tidak semu ibu bapa memberi respon positif.

“Hanya segelintir yang bekerjasama namun selebihnya hanya menjadi penonton group WhatsApp tabika,” ujarnya sambil percaya golongan ibu bapa berkenaan pasti memiliki alasan tersendiri dan tidak mensengajakan membiar anak-anak terlepas sesi pembelajaran.

Setelah selesa ‘bercuti’ selama 3 bulan dan saranan untuk mengejar silibus yang tertinggal, Angela memohon pihak kerajaan mengkaji semula takwim persekolahan yang baharu bagi paraboelajar yang tidak mengambil peperiksaan penting pada tahun ini.

Sementara Annette mencadangkan sekolah dibuka secara berperingkat untuk Tingkatan 1 hingga Tingkatan 4; bukannya secara sekaligus.

“Sekarang baharu 2 minggu Tingkatan 5 mulai hadir. Sepatutnya bagi masa untuk para guru menyesuaikan keadaan. Ini kerana jika bilangan pelajar dalam sekolah itu sedikit, ia tidak mendatangkan masalah namun sekiranya pelajar melebihi 2,000 orang ia adalah sangat mencabar,” jelasnya.

Dalam pada itu, para pendidik juga berharap kerajaan melalui Kementerian Pendidikan Malaysia mengarahkan pihak sekolah untuk mengadakan lebih banyak program kesedaran mengenai kepentingan SOP dan menjaga kebersihan agar generasi muda lebih peka bahayanya jangkitan virus atau penyakit berjangkit seperti pandemik Covid-19.

Oleh Diyana Samsuddin

See author's posts


‘Derby Kenyalang’ jadi tumpuan

PENOLONG Pengurus Sarawak United FC, Abang Suhordie Abang Zaini mahu memburu tiga mata penuh pada aksi ‘derby Kenyalang’ menentang Kuching City FC di Stadium Pasir Gudang, petang ini.

Beliau berkata, kemenangan pada aksi ‘derby’ itu sangat penting kerana sudah pasti pertembungan ‘abang’ dan ‘adik’ ini menjadi tumpuan utama peminat bola sepak negeri ini.

Katanya, tambahan pula sasaran mereka untuk tidak tercicir mata pada ketiga-tiga aksi baki perlawanan selepas ini, sekali gus impian untuk merangkul gelaran kejuaraan Liga Premier tercapai.

“Kita tidak memandang rendah kepada Kuching City malah kita menghormati mereka sebagai pasukan yang ‘junior’.

“Kita bersiap sedia dan lihat apa keputusan pada petang ini,” katanya kepada Utusan Sarawak semalam.

Abang Suhordie berkata, pasukan kendalian E Elavarasan itu kini giat menjalani latihan yang lebih menjurus sebagai persediaan getir menghadapi pasukan kendalian Irfan Bakti Abu Salim.

Katanya, pemain kini berada dalam keadaan bersemangat dan positif untuk menghadapi pertemuan itu yang bakal menjadi perlawanan besar dan tumpuan terutamanya buat semua pendukung bola sepak di negeri Sarawak.

“Kita turun petang ini dengan satu misi, iaitu misi untuk meraih tiga mata penuh. Saya berharap misi untuk memenangi tiga baki perlawanan terakhir akan dapat dikekalkan.

“Kita juga percaya (Elavarasan) mempunyai ramuan tersendiri untuk menghadapi Skuad Irfan Bakti, sekaligus memastikan tiga mata dalam genggaman dan terus fokus untuk mencatat keputusan lebih baik pada baki dua perlawanan terakhir selepas ini,” ujar Abang Suhordie.

Tambah menarik, kedua-dua pasukan turun dengan misi memburu kemenangan apabila Kuching City mahu menebus kekalahan pada aksi pusingan pertama lalu, manakala Sarawak United FC pula nekad memburu kemenangan untuk melebarkan jurang mata dengan pencabar utama mereka, Negeri Sembilan FC.

Oleh ADI SAFARMAN

See author's posts


AgriCOP beri pendedahan bantu tingkat pendapatan petani

KUCHING: Kerajaan Sarawak telah melaksanakan Agriculture Community Outreach Programme (AgriCOP) untuk merapatkan lagi hubungan dan kerjasama antara Jabatan Pertanian dan golongan keluarga tani terutamanya di kawasan pendalaman.

Program pengembangan Agriculture Community Outreach (AgriCOP) seperti ini akan dipergiatkan lagi agar lebih ramai penduduk di pendalaman mendapat manfaat daripada program seperti ini.

Menteri Pemodenan Pertanian, Tanah Adat dan Pembangunan Wilayah Sarawak, Datuk Amar Douglas Uggah Embas berkata, kerajaan berharap dengan adanya AgriCOP lebih ramai petani yang dapat meningkatkan hasil pertanian mereka. Teks ucapan beliau dibacakan oleh Menteri Muda Pengangkutan Sarawak merangkap Ahli Dewan Undangan Negeri (ADUN) Mambong, Datuk Dr. Jerip Susil.

“Kita mengharapkan agar lebih ramai golongan keluarga tani terlibat dalam program seperti ini supaya mereka dapat meningkatkan pendapatan sekali gus mepertingkatkan taraf hidup.

“Pembangunan pertanian di kawasan pendalaman perlu dilaksanakan secara berkelompok supaya pembangunan infrastruktur  ladang seperti jalan ladang dapat dilaksanakan dengan lebih teratur, seterusnya dapat menyenangkan pengangkutan hasil-hasil pertanian ke pasaran kawasan Mambong,” Katanya.

Beliau berkata, Jabatan Pertanian di sini juga telah mengenalpasti kopi sebagai tanaman fokus di kawasan ini.

“Kawasan Mambong ini menpunyai banyak tanah pertanian yang masih belum dibangunkan lagi, perancangan telah dibuat untuk membangunkan tanaman kopi secara berkelompok dan dianggarkan lebih daripada 3,000 hektar tanah di kawasan Mambong sesuai untuk tanaman ini.”

“Selain itu, tanaman secara berkelompok seperti kluster kopi ini amat memerlukan kemahiran dan pengetahuan teknikal pertanian yang kukuh supaya hasil tanaman tersebut dapat mengelurkan hasil seperti yang dijangkakan.

“Kita juga mengharapkan para petani di kawasan Mambong mengambil peluang ini untuk memajukan industri pertanian kerana pasaran sayur-sayuran dan buah-buahan masih tidak mencukupi dan belum memenuhi permintaan pasaran,” Jelasnya.

Seramai 200 peserta telah hadir ke program AgriCOP kali ini yang terdiri daripada komuniti Biya dari pelbagai kampung, antaranya Kampung Biya Jamir, kampung Nusaraya, Kampung Semban, kampun Rejoi, Kampung Pain Bojong dan Kampung Taba Sait serta termasuklah semua Ketua Masyarakat dari Daerah Kecil Padawan.

Program ini merupakan inisiatif oleh kerajaan Sarawak melalui Jabatan Pertanian Sarawak untuk mengembangkan aktiviti-aktiviti pertanian di Sarawak dan memberikan pendedahan secara langsung  kepada golongan sasar mengenai perkembangan pertanian terkini.

Oleh Jeakqleyn Yacho

See author's posts


Projek bernilai RM1.2 bilion diluluskan untuk Sri Aman

SIMANGGANG: Sebanyak 53 rancangan projek pembangunan di bawah Agensi Pembangunan Sri Aman (SADA) kini sudah dilulus, membabitkan kos RM1.22 bilion.

Timbalan Pengerusi SADA, Datuk Amar Jaul Samion berkata kelulusan itu merangkumi 28 projek infrastruktur, lima projek pertanian, 19 projek ekonomi, dan satu projek sosial.

Katanya, sembilan daripada 15 projek pembangunan infrastruktur itu termasuk tujuh projek pelancongan di bawah Jabatan Kerja Raya (JKR) yang dijangka ditender dan dilaksanakan pada tahun ini.

“Sebanyak 23 projek di bawah kendalian JKR itu akan menelan kos RM848 juta,” katanya pada sidang media sempena mesyuarat Jawatankuasa Pemandu SADA bagi Bil 1/2023 dekat sini, hari ini.

Jaul berkata, satu projek sosial iaitu pembukaan Pusat Pembangunan Kemahiran Sarawak (PPKS) dijangka mula beroperasi dekat bandar ini pada pertengahann tahun nanti.

Katanya, apabila mula beroperasi nanti, kaedah pertanian pintar akan menjadi kursus pertama yang ditawar di PPKS itu sebelum ia disusuli dengan kursus teknikal lain.

“Bagaimanapun SADA akan berusaha mempercepatkan pelaksanaan kesemua 53 projek pembangunan agar penduduk di bawah pentadbiran agensi ini dapat menikmati hasilnya dengan kadar segera.

“SADA menjangkakan perubahan yang dihasilkan melalui pelaksanaan kesemua 23 projek ini akan dapat dilihat selepas tempoh lima tahun akan datang,” katanya.

Hadir sama Pengerusi SADA, Dato Sri Rohani Abdul Karim, Timbalan Menteri Pelancongan, Industri Kreatif dan Persembahan Seni, Datuk Snowdan Lawan, Ahli Parlimen Sri Aman, Dato Sri Doris Sophia Brodi dan Ahli Parlimen Lubok Antu, Roy Angau Gingkoi.

Turut hadir Ahli Dewan Undangan Negeri (ADUN) Lingga, Dayang Noorazah Awang Sohor, ADUN Bukit Begunan, Datuk Mong Dagang, Residen Bahagian Sri Aman, Abang Mohamad Porkan Abang Budiman, dan Pegawai Tadbir Khas SADA, Datu Indit Bangai.

Oleh VALENTINE NGUMBANG

See author's posts


Pemuda maut selepas sertai ‘parti Covid-19’

AMERIKA SYARIKAT: Seorang pesakit berusia 30 tahun meninggal dunia di Hospital Methodist di San Antonio, Texas di Amerika Syarikat (AS).

Menurut ketua pegawai perubatan hospital itu, pesakit tersebut meninggal dunia pada minggu ini, selepas menghadiri sebuah parti yang kononnya adalah ‘parti Covid-19’.

Dr Jane Appleby menerusi kenyataan yang direkodkan berkata, pesakit berkenaan memberitahu jururawat mengenai parti tersebut, yang dikatakan dianjurkan oleh seseorang yang menghidap Covid-19.

“Ideanya adalah semua orang berkumpul bersama untuk melihat sekiranya virus itu adalah benar dan sekiranya ada yang dijangkiti,” kata Appleby.

Menurut Appleby, beliau berkongsi kisah tersebut bukan untuk menakutkan orang ramai, tetapi untuk memastikan mereka memahami bahawa virus tersebut boleh menjangkiti sesiapa sahaja.

Beliau menambah, kebanyakan kes Covid-19 di hospital itu membabitkan golongan yang berumur dalam lingkungan 20-an dan 30-an.

Appleby juga memberi amaran bahawa virus itu tidak mendiskriminasi sesiapa, dan menggalakkan orang ramai untuk memakai topeng muka dan seboleh-bolehnya kekal berada di rumah. –AFP

See author's posts


Vietnam dibadai ribut tropika Noul

VIETNAM: Ribut tropika Noul membadai Vietnam tengah malam tadi, mengakibatkan sekurang-kurangnya seorang terkorban selain membawa hujan lebat di beberapa kawasan.

Media Vietnam melaporkan, ribut berkenaan membadai bandar tumpuan pelancong, Danang, sebelum bergerak ke utara menuju Thua Thien Hue dan sampai di Laos sekitar tengah hari semalam, dalam keadaan ribut yang sudah lemah.

Akhbar Tuoi Tre melaporkan, seorang lelaki maut akibat dihempap pokok tumbang manakala rakaman di televisyen menunjukkan kawasan jalan raya dipenuhi air di beberapa kawasan.

Rakaman litar tertutup dari Thua Thien Hue menunjukkan paparan tiang elektrik tumbang menimpa seorang penunggang motosikal, namun dia kemudian dilihat bangun dan melarikan diri ke kawasan selamat.

Siaran televisyen VTV pula memaparkan rakaman beberapa rumah yang musnah dan bumbung kediaman yang berterbangan, hujan lebat dan keadaan laut yang bertukar ganas di beberapa lokasi di sepanjang pesisir Vietnam.VTV turut melaporkan, hujan kira-kira 10 sentimeter (sm) melanda Central Highlands.

Sebelum ini, kerajaan Vietnam merancang untuk memindahkan sehingga setengah juta penduduk apabila ribut itu diramalkan mencapai kelajuan 135 kilometer sejam (km/j), namun membatalkan rancangan itu apabila kelajuannya berkurangan.

Namun, pusat kaji cuaca memberi amaran ribut itu masih berupaya membawa hujan sehingga 25 sm ke Vietnam, dan berisiko menyebabkan banjir serta tanah runtuh. – AFP

See author's posts


Duta dapat sokongan pegang jawatan Perdana Menteri Lubnan

BEIRUT: Ahli-ahli Parlimen Lubnan berfahaman Sunni semalam menyatakan sokongan ke atas duta negara itu ke Jerman, Mustapha Adib untuk memegang jawatan perdana menteri pada bulan depan.

Pemilihan mereka terhadap diplomat berusia 48 tahun itu dibuat sehari sebelum perundingan ahli Parlimen bermula bagi menamakan seorang perdana menteri baharu beberapa jam sebelum lawatan Presiden Perancis, Emmanuel Macron.

Majoriti ahli Parlimen perlu memutuskan siapa yang dinamakan sebagai perdana menteri sebelum Presiden Lubnan, Michel Aoun memberikannya tugas bagi membentuk sebuah kerajaan baharu.

Pada kebiasaanya, proses mewujudkan kerajaan baharu itu akan mengambil masa selama beberapa bulan.

Sekumpulan bekas perdana menteri, termasuk tokoh politik Sunni, Saad Hariri mengumumkan mereka telah memutuskan Mustapha selepas mengkaji beberapa nama calon sama ada sesuai untuk memegang jawatan perdana menteri.

“Mesyuarat itu bersetuju menamakan Mustapha Adib sebagai perdana menteri,” kata seorang bekas pemegang jawatan itu, Fouad Siniora dalam satu kenyataan selain menegaskan keperluan segera bagi membentuk kerajaan baharu.

Sebelum ini, kerajaan lama Lubnan diketuai oleh Hassan Diab bertindak meletakkan jawatan selepas berlaku satu letupan ammonium nitrat yang kuat di pelabuhan Beirut pada 4 Ogos lalu sehingga menyebabkan sekurang-kurangnya 188 orang terbunuh, ribuan cedera dan sebahagian kawasan mengalami kemusnahan. – AFP

See author's posts


Emart Summer Mall adakan tawaran istimewa

UPACARA MEMOTONG REBEN… Pengurus Wilayah Emart Liew Yiew Teck, Pengurus Besar Barangan Emart Steven Low, Penyelia Cawangan Emart Summer Mall Meringgai, Ketua Emart Wilayah Selatan Sarawak Phang Kang Wai & Pengarah Urusan Kumpulan Emart Ngu Ting Sii bersama Menteri Pelancongan, Industri Kreatif dan Seni Persembahan Dato Sri Abdul Karim Hamzah mewakili Premier Sarawak dan Pengurus Kanan Hartanah Emart Simon Lee, Pemangku Residen Bahagian Samarahan, Hasanal Abdul, Pegawai Daerah Samarahan Annuar Sa’an, Ahli Parlimen Kota Samarahan Datuk Rubiah Wang.

KUCHING: Pasaraya Emart di Summer Mall akan mengadakan jualan istimewa bermula 25 April sehingga 2 Jun bersempena dengan pembukaan rasminya.

Jualan istimewa selama lebih sebulan itu menawarkan pelbagai tawaran istimewa  dan aktiviti menarik telah diadakan termasuk Peraduan Cabutan Bertuah Grand Opening dimana ahli Emart hanya perlu membelanjakan RM 60 dalam satu resit untuk mendapatkan borang penyertaan dan berpeluang memenangi hadiah berjumlah RM 10,000.

Menanti tibanya Syawal, Jualan Promosi Sehari juga diadakan pada 30 April 2022 (Sabtu) dan 1 Mei 2022 (Ahad) untuk memberikan tawaran terbaik kepada semua pembeli.

Untuk memudahkan pengunjung Emart, beberapa cawangan akan melanjutkan waktu operasi pada tarikh berkenaan.

Antara cawangan yang akan melanjutkan waktu operasi adalah Emart Summer Mall (9.00 pagi hingga 11.00 malam), Emart Matang (8.00 pagi hingga 11.00 malam) dan Emart Sejingkat (8.00 pagi hingga 10.30 malam).

Pasaraya Emart kekal beroperasi setiap hari seperti biasa pada musim perayaan ini bagi memberikan kemudahan kepada semua pelanggan untuk mendapatkan dan membeli barangan yang diperlukan semasa sambutan Aidilfitri nanti.

Pembeli juga boleh mengunjungi pelbagai jenis barangan di pasar raya Emart sempena Aidilfitri kerana Pasaraya Emart akan beroperasi setiap hari seperti biasa semasa musim perayaan ini, untuk memberi kemudahan kepada semua pembeli Emart.

Pasaraya Emart di Summer Mall dibuka secara rasmi pada 25 April 2022 oleh Menteri Pelancongan, Industri Kreatif dan Seni Persembahan, Dato Sri Abdul Karim Hamzah mewakili Premier Sarawak yang turut dihadiri  Ahli Parlimen Kota Samarahan Datuk Rubiah Wang, Pegawai Daerah Samarahan Annuar Sa’an, Pemangki Residen Bahagian Samarahan, Hasanal Abdul.

Turut hadir sama adalah Pengarah Urusan Kumpulan Emart Ngu Ting Sii, Ketua Emart Wilayah Selatan Sarawak Phang Kang Wai, Pengurus Besar Barangan Emart Steven Low, Pengurus Wilayah Emart Liew Yiew Teck, Pengurus Kanan Hartanah Emart Simon Lee dan Penyelia Cawangan Emart Summer Mall Meringgai.

Untuk keterangan lanjut, orang ramai digalakkan untuk melayari laman Facebook rasmi Emart Malaysia di pautan https://www.facebook.com/EmartMY/ .

Dengan ini, Emart mengucapkan Salam Aidilfitri kepada semua pengunjung setia dan juga muslimin dan muslimat yang akan menyambut perayaan ini.

See author's posts


Sejarah dan kepentingannya

SATU kebiasaan di negara kita apabila munculnya bulan Ogos dan masuk September, banyak ceramah sejarah tentang kemerdekaan diadakan.  Ketika itu, hidupnya program-program kemerdekaan untuk meraikan Hari Kemerdekaan.

Memang patutlah kita mengingatkan kemerdekaan pada bulan-bulan ini.  Hal ini kerana  bulan-bulan ini merupakan simbol perjuangan dan pengorbanan anak watan kita untuk bebas merdeka.  Sejak dikongkong oleh penjajah, kita sukar bergerak maju.  Pihak penjajah mempunyai polisi terhad untuk memajukan anak bangsa.

Malahan, penjajah menekan suara-suara bangsa dijajah untuk meningkatkan kemajuan bangsa dan tanah air mereka.  Oleh hal sedemikian itu, bangsa dijajah biasa ketinggalan dalam pembangunan sosial dan kemajuan ekonomi.

Keadaan Sarawak semasa dijajah misalnya, amat terhad dalam pembangunan sosial dan ekonomi.  Masih ramai penduduk yang buta huruf dan hanya bekerja di peringkat rendah dalam kerangka ekonomi sara diri.  Manakala hasil bumi Sarawak pula banyak dikuasai oleh bangsa yang menjajah kita.  Oleh sebab itu, salah satu usaha untuk memajukan penduduk Sarawak adalah kemerdekaan dan peluang ini terbuka luas dengan rancangan Malaysia.

Kesan pembentukan Malaysia menjadi satu wadah merdeka yang membolehkan anak Sarawak menjadi pemain utama untuk memandu Sarawak dalam kemajuan pelbagai sektor. Dengan kata lain, perjuangan kemerdekaan ini merupakan titik mulanya kita mengorak langkah kepada kemajuan. Oleh hal yang sedemikian itu, wajar bagi kita mempertahankan kemerdekaan ini dan mengimbau balik sejarah kemerdekaan negara agar kita tidak lupa pengorbanan perjuangan kita untuk mencapai kemerdekaan.

Jikalau kita lihat hal ini, sejarah memberi kita satu naratif penting bahawa perjuangan kemerdekaan penting untuk kemajuan bangsa kita.  Namun demikian, sejarah bukan setakat melahirkan semangat  patriotik sahaja.  Hal ini kerana sejarah juga penting dalam pelbagai perkara.

Mengenal Hari Ini

Sejarah membawa apa-apa yang ada pada hari ini.  Sarjana sejarah British, iaitu Eric Hobsbawn pernah menyatakan bahawa  “the past was the model for the present and future”.

Hal sedemikian ini menunjukkan masa lepas itu yang membentuk hari ini dan masa akan datang.  Tanpa masa lepas, kita tidak mungkin mencapai apa-apa yang kita capai hari ini atau apa-apa yang kita ada hari ini.  Kemajuan Sarawak hari ini merupakan iltizam anak watan masa lepas.

Ia bermula dengan usaha pemimpin awal kita seperti Dato Stephen Kalong Ningkan, Temenggung Jugah, Abang Mustapha, Tuanku Haji Bujang, Ling Beng Siew dan ramai tokoh lain yang ingin membebaskan Sarawak daripada penjajah British.  Selepas merdeka pula, dirancangkan pelbagai usaha pembangunan negeri Sarawak.

Hasil usaha mereka ini membawa kepada pembentukan Yayasan Sarawak, Empangan Batang Ai,  Universiti Malaysia Sarawak, Hub Halal Tanjung Manis, Pan Borneo dan pelbagai lagi yang mampu kita rasa dan lihat hari ini.  Manakala perancangan Ketua Menteri, Abang Johari pula akan membawa lembaran baharu untuk Sarawak dalam pembangunan ekonomi digital.

Oleh sebab itu, apa-apa yang kita ada hari ini hasil perjuangan pemimpin-pemimpin ini untuk mengubah landskap Sarawak yang mundur pada zaman penjajah kepada senario yang jauh lebih maju hari ini.

Pelajaran Masa Lampau

Masa lampau banyak mengajar kita tentang kehidupan dan kemajuan.  Hal ini kerana kehidupan di bawah penjajahan asing tidak membawa kita ke arah kemajuan sempurna.  Hanya sedikit kemudahan pembangunan diberikan kepada penduduk dijajah.

Penduduk tempatan dilatih dalam pendidikan hanya menjadi pembantu pihak penjajah.  Bagi penduduk tempatan untuk mencapai kemajuan lebih tinggi, agar sukar kerana peluangnya terhad.

Malahan, bangsa dijajah perlu mengikut arahan daripada penjajah untuk meneruskan kehidupan mereka. Hal ini sedemikian kerana kehadiran penjajah ini mempunyai motif untuk kepentingan mereka daripada memberi kelebihan di bumi mereka jajah.  Oleh sebab itu, suara-suara membantah dan tuntutan bangsa dijajah akan ditekan seperti berlaku sejak zaman Brooke hingga ke British.

Hal ini boleh dilihat dengan perjuangan Rentap dan Sharif Masahor yang tidak mahu dijajah, telah ditekan oleh pihak Brooke.  Begitu juga nasib penduduk tempatan zaman Jepun yang terpaksa akur dengan pihak Jepun.  Circular No. 9 yang dikeluarkan oleh British pula menyekat kegiatan berpolitik dalam kalangan kakitangan kerajaan di Sarawak.

Perkara sebegini merupakan contoh jelas bahawa kita tidak mahu mengulang semula perkara yang tidak mendatangkan kebaikan kepada kita.

Memahami Pemikiran

Sejarah juga mengajar kita memahami pemikiran seseorang atau masyarakat.  Tindak-tanduk seseorang atau kerajaan mempunyai motifnya sendiri.

Penghasilan novel Melati Sarawak oleh Rakawi Yusof bukanlah sastera semata-mata, tetapi   adalah pemikiran golongan menengah Melayu pada zaman Brooke.  Mereka menyuarakan pandangan mereka menerusi novel itu dan seterusnya menggunakan akhbar Fajar Sarawak bagi menyedarkan orang Melayu tentang masalah mereka.

Begitu juga pembentukan parti-parti politik awal di Sarawak pada tahun lewat 1950-an dan awal  1960-an menunjukkan pemikiran pemimpin Sarawak kita itu ingin menjaga kebajikan dan menuntut kemerdekaan untuk semua kaum di Sarawak.

Oleh sebab itu, sesuatu peristiwa atau kejadian ini berpangkalkan pemikiran seseorang untuk mencorak naratif masa depan mereka.  Mereka mempunyai motif dan tujuan tersendiri bagi memajukan bangsa dan tanah air.

Pemikiran Kritis

Dalam aspek pemikiran ini juga, kita boleh melihat bahawa sejarah membawa seseorang itu berfikiran kritis terhadap sesuatu perkara.

Usaha Jepun untuk membantu menyelamatkan bangsa Asia daripada penjajahan Barat dalam Perang Dunia Kedua misalnya, hanyalah slogan.  Jepun hanya menggunakan kesempatan di sebalik slogan ini untuk mendapat sokongan daripada penduduk tempatan di Sarawak.  Apabila mereka berkuasa, mereka pula menjadi tuan kepada bangsa Asia seperti apa yang berlaku di Sarawak.

Oleh sebab itu, sejarah mempertajamkan pemikiran kita tentang sesuatu perkara yang tidak hanya melihat satu sudut sahaja, tetapi mendalami motif sebenar seseorang atau pihak tertentu dalam perbuatannya terhadap sesuatu perkara.

Tanpa pemikiran mendalam ini, kita mudah dipengaruhi oleh berita tidak benar seperti sering berlegar di media sosial hari ini.  Malahan, pemikiran kurang masak kepada sejarah juga memutarbelitkan fakta sebenar tentang sejarah untuk kepentingan golongan tertentu.

Sedar Tentang Warisan

Satu lagi perkara yang membawa kepada kepentingan sejarah adalah, ia menyedarkan kita tentang warisan kita.  Walaupun kita hari ini menempuh kemajuan, tetapi warisan ketara dan tidak ketara itu perlu dipilihara agar kita tidak hilang jati diri.

Hal-hal ini boleh dilihat dalam seni bina rumah dahulu yang unik seperti Rumah Tinggi Orang Melanau dan Baruk Orang Bidayuh yang mempunyai makna tersendiri dalam pembinaannya.  Warisan ini menunjukkan kita juga bangsa bertamadun dan kaya dengan hasil warisan dalam budaya tinggi.

Selain itu, pembinaan kapal dan perahu dengan pelbagai nama, seperti balok, bangkong dan bandung juga ialah seni warisan budaya tinggi orang kita.  Kenderaan air inilah menjadi nadi yang memajukan kejayaan penduduk Sarawak dalam sektor perdagangan, perikanan dan pengangkutan.

Manakala warisan tidak ketara boleh dilihat dari segi seni mempertahankan diri, perubatan, adat, cerita rakyat, aturan hidup dan lagu-lagu tradisi.  Oleh sebab itu, kita sebagai rakyat Sarawak bangga bahawa kita mempunyai warisan ini yang masih lagi ada sehingga sekarang.

Hari ini warisan-warisan ini mampu menjana dan memacukan sektor pelancongan bagi negeri dan negara kita.

Memberi Inspirasi

Salah satu lagi perkara yang boleh kita lihat dari aspek sejarah ini adalah, ia memberi inspirasi kepada kita tentang sesuatu perkara.

Pejuang kita dahulu berani berhadapan kuasa asing yang lebih kuat daripada mereka dan sanggup menerima risiko daripada pihak penjajahan. Hal ini kerana mereka tidak mahu dijajah oleh mana-mana pihak.  Hari ini, medan berlainan kerana kita akan ketinggalan jikalau tidak berani mencuba atau masuk ke gelanggang kemajuan ekonomi global yang pesat.  Oleh sebab itu, semangat keberanian pejuang kita dahulu harus menjadi inspirasi kita untuk menempuh kemajuan global hari ini.

Semangat kental rakyat Sarawak dalam Perang Dunia Kedua pula menunjukkan mereka mampu mengharungi masalah perang, kekurangan makanan dan pakaian.  Mereka mencipta pelbagai perkara untuk kelangsungan kehidupan. Hal ini juga menjadi inspirasi kita bahawa dalam keadaan serba kekurangan, tetapi masih mampu hidup pada zaman pendudukan Jepun.

Pengajaran sejarah menjadi pedoman kepada kita menempuh pelbagai kemajuan yang pantas di dunia hari ini.

Secara umumnya, perbincangan wacana ini hanyalah sebahagian kecil sahaja kepentingan sejarah yang dapat dipaparkan.  Apa-apa yang dapat saya simpulkan dalam wacana ini adalah  apa-apa yang kita buat pada masa lepas akan membentuk kita hari ini, dan apa yang kita buat hari ini akan membentuk masa depan.

# Dr Suffian Mansor ialah Pengerusi Pusat Sejarah, Politik dan Hubungan Antarabangsa, Fakulti Sains Sosial dan Kemanusian, Universiti Kebangsaan Malaysia.

See author's posts


Yang terlihat,yang tersirat

APA-APA yang dilihat tidak semestinya berupa gambaran sebenar sesuatu situasi.

Begitu pertautan antara penglihat dengan daya persepsi.  Apabila melihat sesuatu, persepsi pertama yang disalurkan ke otak sering menerbitkan persepsi luaran yang didasarkan daripada input-input yang tersimpan dalam minda sama ada daripada pengalaman-pengalaman sebelumnya mahupun gamitan putik deria.

Sebagai contoh mudah, anda pergi ke sebuah restoran atau kedai makanan untuk menjamu selera (mengambil kira latar masa sebelum PKPD).  Anda memesan makanan yang berdasarkan menu yang diberikan oleh pelayan kepada anda. Apabila sampai makanan, anda dapati hidangan yang berada di hadapan anda jauh berbeza daripada gambaran yang dipaparkan dalam menu dan setelah merasainya, anda dapati pula hidangan berkenaan tidak sesedap yang anda harapkan berdasarkan persepsi ketika anda melihat menu yang disediakan.  Gambaran yang menggamit deria rasa anda untuk memesannya.

Dalam situasi kedua, seorang lelaki tua berseluar pendek dan berbaju-T memasuki sebuah ruang pameran kereta mewah sambil berlegar-legar melihat model-model kereta yang dipamerkan.   Namun, tidak seorangpun dalam kalangan jurujual yang bertugas berusaha untuk melayaninya.  Persepsi pertama yang terbit dalam pemikiran kumpulan jurujual berkenaan terlaras pada tautan cara berpakaian atau penampilan lelaki berkenaan.  Dalam konteks ini persepsi yang telah ‘terpateri’ dalam pemikiran mereka menautkan cara penampilan dengan status kewangan atau kedudukan mereka dalam strata keelitan masyarakat.

Dua contoh di atas memperlihat bagaimana sesuatu gambaran yang diperoleh daripada pandangan kaca mata menyalurkan input ke dalam otak yang menautkannya dengan input-input persepsi lazim dalam perpustakaan minda manusia. Penyaringan input yang diterima bergantung pada pendidikan secara formal atau informal yang diterima semasa proses pembesaran atau pematangan seseorang.  Bagi individu yang terdidik untuk menerima, menyaring, menilai sesuatu input, tidak akan membuat pertimbangan secara melulu atau tergesa-gesa.  Akan diterjah ruang dan pustaka minda untuk menimbang tara seadil-adilnya maklumat yang diperoleh.

Tidak dinafikan bahawa mutakhir, lahir ramai golongan cendekiawan dan cerdik pandai yang memiliki Ijazah, Ijazah Kedoktoran, menghadiri pelbagai bengkel, kursus, seminar mahupun simposium di samping membaca pelbagai buku tentang  yang berupa sandaran terhadap prestasi masing-masing dalam ranah yang diceburi, akan tetapi kuasa minda berupa penentu untuk menghadirkan kejayaan atau kegagalan.  Ilmu pengetahuan semata-mata bukan jaminan seseorang akan berjaya dalam kehidupan melainkan andai mereka mampu mengawal cara berfikir dan menzahirkan buah fikiran itu untuk kebaikan semua.  Di samping itu, menyisihkan elemen negatif yang amat cenderung untuk melekat pada dinding emosi.

Norman Vincent Peale, penulis buku The Power of Positive Thinking menyatakan, “ubah cara berfikir anda dan anda akan mengubah dunia” (change your thoughts and you change the world).  Hal yang sedemikian membawa pengertian bahawa jika seseorang mengubah cara pemikiran yang bersifat tipikal untuk menerjah ruang lingkup yang lebih luas serta menghasilkan gagasan idea yang bersifat postif dan membina, mampu menganjak bukan sahaja diri sendiri ke tahap yang lebih baik, malah mungkin mampu mencorakkan dunia.  Melihat sisi yang lain, mengubah corak pemikiran turut mampu mengubah persepsi individu itu sendiri apabila mendepani sesuatu situasi.

David Cuschieri, penulis buku She Wrote Her Own Story pula menyatakan, “the mind is a powerful force, it can enslave us or empower us.  It can plunge us into the depth of misery or take us to the heights of sctasy.  Learn to use the power wisely”.  Belaiu menyatakan bahawa minda memiliki kuasa hebat yang mampu memperhambakan atau menguatkanseseorang. Minda juga mampu melontarkan seseorang ke jurang kedukaan atau menganjak seseorang ke persada kejayaan.  Lantaran itu, beliau menyarankan agar kuasa itu diperguna sebaik-baiknya.

Daripada kata-kata ini, dapat disimpulkan bahawa minda berupa jentera penjana yang mampu menghadirkan kuasa yang sama ada boleh mendatangkan kebaikan seandainya penyalurannya bertujuan untuk kebaikan, pun mendatangkan musibah dan keburukan sekiranya penyaluran tenaganya ibarat bom jangka yang menunggu masa untuk meletus dan membinasakan.

Tuntasnya, pilihan di tangan masing-masing sama ada untuk menerima yang terlihat, atau yang tersirat.  Jana kuasa minda untuk menentukan pemilihan.

See author's posts


Petanda positif pertumbuhan,kestabilan ekonomi

KUALA LUMPUR: Persefahaman yang telah dicapai antara Kerajaan Persekutuan dan Pakatan Harapan (PH) melalui Memorandum Persefahaman (MoU) Transformasi dan Kestabilan Politik bakal beri impak positif kepada pertumbuhan ekonomi negara pada suku keempat 2021 dan seterusnya bagi tahun 2022.

Menteri Kewangan, Tengku Datuk Seri Zafrul Tengku Abdul Aziz berkata, kestabilan politik akan menyumbang kepada persekitaran yang lebih stabil dan kondusif untuk perkembangan sektor pelaburan, pasaran modal dan ekonomi negara.

“Secara keseluruhannya, pelaksanaan pakej rangsangan, pembukaan semula ekonomi dan struktur ekonomi Malaysia yang pelbagai telah berjaya mencatatkan pertumbuhan Keluaran Dalam Negara Kasar (KDNK) sebanyak 16.1 peratus bagi suku kedua 2021.

“Kementerian Kewangan yakin bahawa persefahaman politik yang baharu dimeterai semalam akan terus mendokong asas pemulihan ekonomi dan unjuran pertumbuhan KDNK 3.0 peratus hingga 4.0 peratus bagi tahun 2021,” katanya dalam satu kenyataan semalam.

Memorandum itu ditandatangani Perdana Menteri Datuk Seri Ismail Sabri Yaakob bersama ketua-ketua parti PH di bangunan Parlimen di sini, semalam.

Sementara itu, Tengku Zafrul berkata, kerajaan akan meningkatkan had siling Kumpulan Wang Covid-19 sekiranya perlu bagi terus menyokong rakyat dan perniagaan yang memerlukan bantuan.

Beliau berkata, Majlis Jemaah Menteri pada 10 Sept telah meluluskan cadangan untuk membentangkan pindaan Akta Langkah-Langkah Sementara bagi Pembiayaan Kerajaan (Penyakit Koronavirus 2019) [Akta KWC].

Ini termasuk meningkatkan had siling Kumpulan Wang Covid-19 daripada RM65 bilion kepada RM110 bilion dan menaikkan had statutori hutang Kerajaan Persekutuan daripada 60 peratus kepada 65 peratus KDNK, jelasnya.

“Pindaan Rang Undang-undang (RUU) tersebut akan dibentangkan untuk kelulusan Dewan Rakyat pada bulan Oktober ini,” tambah Tengku Zafrul.

Ia bertujuan antara lain mengukuhkan sistem kesihatan awam terutamanya bagi membendung penularan pandemik Covid-19 serta merawat pesakit Covid-19; menambahbaik bantuan tunai langsung kepada rakyat; dan menyokong kelangsungan perniagaan, terutamanya bagi Perusahaan Kecil dan Sederhana (PKS) serta PKS mikro.

Sementara itu, Tengku Zafrul berkata, Kementerian Kewangan telah mengarahkan institusi perbankan untuk mengusahakan pengecualian bayaran faedah bagi penerima moratorium pinjaman bank dengan segera.

Ia melibatkan penerima moratorium dari kumpulan 50 peratus terbawah daripada keseluruhan rakyat Malaysia untuk sepanjang tempoh tiga bulan pada suku keempat 2021.

“Kita telah membuktikan keberkesanan vaksin dalam membolehkan pembukaan lebih banyak sektor-sektor ekonomi,” tambah beliau.

Tengku Zafrul turut berkata melalui Bajet 2022, Kementerian Kewangan akan berusaha mempercepatkan pemulihan ekonomi menerusi penggubalan dasar-dasar yang mesra perniagaan dan pelaburan, serta meningkatkan lagi daya tahan negara. “Bajet 2022 juga akan menerapkan beberapa aspek penyusunan semula yang akan menyokong objektif Rancangan Malaysia Ke-12 dalam memacu pertumbuhan yang lebih lestari, mampan dan berdaya saing,” tambah menteri kewangan itu.- Bernama

See author's posts